Adarbakarrak elikatzeko dirua | Ekonomia | Berria\nAro digitaleko enpresa erraldoi gehienak 'start-up' txiki gisa abiatu ziren. Europak badu gaitasuna proiektu berriak sortzeko, baina urrun dago handitu eta merkatuan nagusitu diren AEBetako lehiakideetatik. Arrisku kapitala bultzatuta, buelta eman nahi dio Bruselak.\nARANTZA ITURBE Tamaina handiagoan ikusi\nNondik aterako dira hurrengo Google edo Facebook? Nork asmatuko du Twitter berria? Zeintzuek jarriko dituzte sektore osoak hankaz gora, Airbnb, Uber, Amazon eta halako plataformak asmatuta? Inork ez daki, noski, baina iraultza digitalaren etekina eskuratuko duten enpresak sortzeko gaitasuna obsesio antzeko bat bihurtzen hasi da Europako erakundeentzat. Ez da harritzekoa. Aipatutako adibide guztiak —eta gehiago ere bai—, Atlantikoaren beste aldean pentsatu, garatu eta martxan jarri baitziren, AEBetan.\nBost urtean asko aldatu da egoera. Hurrengo adarbakarraren bila engaiatuta daude inbertitzaileak. Kontzeptu ekonomiko hutsaz gainera —merkatu balio hipotetikoa—, zenbait ezaugarri komun dituzte halako enpresek: informazioa eta teknologia dituzte oinarri; sakelakoen zabalpenari lotuta daude gehienetan; disruptiboak izan daitezke beste enpresa edo sektore batzuentzat; eta asegabe dagoen eskaera bati eskaintza bat asmatu ohi diote.\nStartup Genome aholkularitzaren arabera, Europak horrelako bost ditu, munduko lehen hogeien artean: Londres, Berlin, Paris, Stockholm eta Amsterdam dira. Horretan ere AEBak aurretik daude —zazpi dira—, Kaliforniako Silicon Valley lider dela.


TXIKITASUNAREN GORAZAHARREZ – Ekintza Zuzena\nPublished on 2005-08-03 2019-01-24 by admin\nGauza jakina da (ederto gogorarazten digute behinik behin) globalizazio garaiak bizi ditugula; garaiok, gainera, kolokan jarri dituzte eskema zaharrak. Aukera eta arrisku berriak ditugu begi-bistan, eta estrategia berriak behar dira horiei ikuspegi askatzaile batetik taxuz aurre egiteko.\nBadakigu, halaber, zeintzuk diren globalizazioaren eragile nagusiak: unibertso birtualaren sorrera eta iraultza teknologikoa, eta, batez ere, merkatuen hedatze-politika. Ezen merkatuak eratze aldera sortu baitziren hiriak (askatasun-gune modura sortu ere), merkatu handiagoen bila estatu-nazioen eraketa bideratu zuen gero burgesiak, eta orain, diru zikinak mugarik gura ez duenez, estatuez gaindiko blokeak sortzen tematuta dabiltza salerosketaren monopolioaren jabeak. Eta, bistan denez, prozesu honen ezaugarri nagusienetako bat, fusio- eta zentralizazio-joerekin batera, uniformizazioa da (hitzaren adiera guztiei erreparatu), hots, aniztasunaren galera. Ez da, ez, joerarik aproposena hizkuntza eta kultura txiki, edo hobe, gutxituetako habitat-etan bizi garenontzako.\nEsanikoaren erakusgarri, estatu-nazio modernoen eraketak hizkuntza gutxituetan mintzo garen komunitateoi zer ekarri zigun gogoratzea baino ez dago; Peter Berresford-en The Celtic Revolution. A Study in Anti-Imperialism liburua datorkigu gogora, zelan Erresuma Batua estatu modernoa sortzeko Man uhartea kolonizatu eta Gales, Eskozia, Irlanda eta Kornualles indarrez hartu zituzten mendean, milaka lagun hil, beste horrenbeste bortxaz deserrotu… Eta ber gauza Frantziak Bretainiarekin… Zelta herriena ez da salbuespena izan, badakigu (beharko jakin!), baina haien kasuak irakurri eta gertuagokoez oroituta estatu-nazioen sorrera-prozesuen artean zelako parekotasunak dauden egitazta daiteke beste behin. Eta prozesuotan ezaugarri komunik bada, Nebrijak azpimarratutako hura da horietako bat: badakizue, siempre la lengua fue compañera del imperio; alegia, Estatuak hizkuntza bat eta bakarra baino ez duela behar eta gainerako guztiak desagerrarazi behar direla.\nEzin jakin estatuen aurretiko garaiak zoriontsuagoak izan ziren ala ez. Garai haietan ere txakurrak ortozik ibiliko ziren nonbait. Merkatuen eratze- eta hedatze-prozesuak argi-ilunak izan ditu, prozesu guztiek bezala, eta punturik ilunenetako bat lehen aipaturikoa izan da: bortxan oinarrituriko zentralizazio-politiketatik eratorritako uniformizazio basa, aniztasunaren ukazioa. Estatuek, dudarik ez, kapitalaren metaketa ahalbidetzeaz gain, harresi-mugen eraikuntza-prozesuak eta aberrikeriak, armada eta ereserki propioen sakralizazioak ugaldu dituzte.\nKapitalaren kontzentrazio-prozesuak etenik ez duenez, habaila bizian jarraitzen du merkatuen hedatze-politikak. AEBak, berbarako, ALCA ituna kosta ahala kosta indarrean ezarri guran dabiltza, eta Europako Batasunak ere ekialdera zabaltzen dihardu, 100 milioi kontsumitzaile baino gehiagoko merkatu bati ateak parez pare zabaldu, hango ondasunez jabetu eta eskulan merkeaz baliatzeko bidea errazte aldera (merkatu europar erraldoiak zaindaria ere behar duenez, horra duela gutxi onarturiko 60.000 kideko Eskuhartze Bizkorrerako Armada Europarraren jaiotza ere). Prozesu horren baitan ulertu beharrekoa da halaber Europako Konstituzioaren osaketa-prozesua, sortzen ari den makrobloke ekonomikoari nola-halako kohesioa emateko.\nEgunotan, alabaina, eta aurkiak ifrentzua ere berezko duenez, estatuak edota makroegiturak bazter utzi[[Gurean ere eztabaida interesgarrien atarian egon gaitezkeela ematen du. Gisa honetan mintzo zen, adibidez, Iñaki Antiguedad Argiaren 1.919. zenbakian (2003-XI-9): «Estatuak ez direla etorkizuneko antolabide egokia? Bat nator ni horrekin, total. Estatuaren bertikaltasuna baino antolabide horizontala dut nahiago, lurraldetasunaren barruko eskualdeei erabakietan esku-hartze zuzena bermatuko dien antolabidea. Euro-erregioa izan daitekeela hori? Bale, euskal edo nafar erregioaren alde nago ni orduan, baina, hori bai, Europan denok euro-erregio izanda, estatuak desagertuta. Aukera berdintasunez.» Astebete geroago (2003-XI-16), berriz, Joseba Alvarezek Parisko Gizarte Foroan esanikoak irakurri genituen Berrian: «Alvarezek malgutasunez hitzegin zuen euskal estatu baten sortzearen aldeko iritziaren inguruan. (…) Alvarezen iritziz, hamabost urteren buruan, Europak beste bide bat hartu duela eta ikuspegi ezkertiarra nagusitu dela ikusiz gero, herrien federazioaren Europa baten aukera baldin badago, ezker abertzaleak ‘ez luke inongo arazorik estatuaren sorrerari’ uko egiteko. Gaur egun, Estatuen Europaren baitan, Euskal Herriarentzat biderik logikoena estatuaren sortzea dela esplikatu zuen. Gaur egun, Estatuari uko egiteko prest ez daudenak Euskal Herria bezalakoei estatua sortzea ukatzen dioten Estatuak berak direla azpimarratu zuen. ‘Guk ez daukagu inolako arazorik estatuari uko egiteko, ez daukagu eta’.» ]] eta erabakigune eta komunitate lokalak hobesten dituzten plataformak osatzen ari dira bazterretan, tokian tokiko kultura eta bizimoduei eutsi eta giza-eskalako ekonomiak hobetsita[[Mundu zabalean estatuak erreferentetzat hartzen ez dituzten sare eta taldeen adibide modura People’s Global Action (PGA) sarea aipa daiteke. Globalizazio neoliberalaren aurkako nazioarteko sare solidario horrek zera eskatzen du, besteak beste: autonomian eta dezentralizazioan oinarrituriko antolaketa-filosofia. Horrez gain, tokian tokiko gizataldeek alternatiba lokalak eraikitzea dute xede, gobernu eta megakorporazioen plan eta politikei erantzute aldera.]]. Hor kokatzen dugu guk, hain justu, euskararen aldeko borroka: ez erdi-asmaturiko iragan galdu baten nostalgia edota hizkuntza aurreindoeuropar baten defentsa sasichauvinista modura, beste balore eta antolamolde batzuen araberako munduaren aldarri gisa baizik[[Esan gura duguna ederto batean formulatu zuen Joxe Azurmendik Espainolak eta euskaldunak liburuan: «Harrokeria inkultoa da. Baina, gure kasuan [euskaldunez ari da], tontoa da gainera. Ahal izan bagenu, pentsatzen dut, guk ere besteek bezalaxe egin izango genuela; alegia, ‘enda sendo, azkar ororen antzera auzo ahulagoen bizkarretik hedatu eta aberastu’.Beste herriak konkistatu, zanpatu, lapurtu. Kontsolagarria da guretzat, ezinez bada ere, ahal zutenek egin egin dituzten krimenak, egin gabe edukitzea. Besteak beste orain libre gaude astakeria haietaz patriotikoki harrotu behar izatetik eta, harrotu ahal izateko, gure inteligentziak lepatxuritu [hau erlatiboa da, ezen ez estatu modura ausaz, baina maila indibidualean behinik behin triskantza galantak eginikoa baita euskal-jendea ere; Latinoamerikako zenbait diktaduratako izen-nominan ageri diren abizenei erreparatzea baino ez dago esanikoa egiaztatzeko]. Guk ez daukagu Inperiorik eta ongi da horrela. Libertatea da gurea. Baina umeek berek ‘zein da handiena, zein da indartsuena, zerekozerena’ galdetzen dizute, beti superlatiboan: irabazleen eta garaileen gizartean bizi gara. Handikeriaren kulturan. Ikasi egin behar da txikia izaten. Kulturaren kontra eta gure gizarte modernoko balio eskalaren kontra. Mundua ez handitu, baina edertu -small is beautiful- nahi baldin bada behintzat. Mundua libreago eta ederrago bilaka dadin, euskaldun gisa kolaboratu nahi baduzu alegia.»]].\nHorregatik hain zuzen, oso garrantzitsua da dezentralizazio-joerak bultzatzea: alegia, botere-metaketa erraldoiak, inperio linguistiko eta ekonomikoak eta joera hiper-uniformizatzaileak arbuiatu eta horiek zatikatzea eta aniztasunari eustea hobetsi behar genukeela (antolaketa-moduei dagokienean ere, egitura dezentratuak beti daude jendearengandik gertuago); eta, horrez gain, hazkunde ekonomiko etengabearen mitoan eta metaketan oinarrituriko sistema bera ere auzitan jarri beharra dago, sistema horrek, besteak beste, jasangarritasuna (eta, ondorioz, txikion iraupena bera) kolokan jarri duelako.\nEstatuenak baino antolaketa-modu hurbilagoak, tokian tokiko alternatibak, gertuagoko erabakiguneak sendotze aldera, bistan denez, tokian tokiko kultura eta hizkuntzak sustatu behar dira. Eta horretarako (eta paradoxikoa dirudien arren), antolamendu, hizkuntza edota dena delako zera txikion iraupena bermatzeko, berauen baitako nola-halako konpaktazio-zentralizazioa beharrezkoa da oraindik. Handiak ahuldu eta txikiak indartu, kontua apur bat orekatzeko.\nEta kasu, botere-metaketa erraldoiak auzitan jarri eta dezentralizazioa bultzatzea ez baita Erdi Arora edota norbere baitara biltzeko saioa, begirunean oinarrituriko unibertsaltasunaren abiapuntua baizik. PGA aipatu dugu lehen; haien xedea, esate baterako, tokian tokiko erabakigune asanblearioetatik, konfederatuta, mundura zabaltzea da. Gurera etorrita, hara zelan mintzo zen Mario Salegi Berrian (2003-XII-5): «Eskualdeen bidetik ikusten dut nik irtenbidea. Europako eskualdeen bilerak-eta egiten dira, baina inoiz ez da lantalde iraunkor bat sortu, Europako Batasunean bloke bezala proiektu landu bat aurkeztu ahal izateko. Bere legebiltzarra eta senatua izango lituzkeen bloke bat, non herri horien arazoak eta kulturak ordezkatuak izango liratekeen.»\nBistan denez, Europako Batasunari, legebiltzarrei eta senatuei fede lartxo die Salegik. Kontuan hartzekoa da, hala ere, honako faktore hau: Frisia, Gales, Eskozia, Katalunia, Okzitania edota estatu gabeko beste herri batzuetako hiztunekin berba eginez gero, egungo estatuak zatikatzeko gogoa daukan jende dezente dagoela egiazta daiteke, ostarku benetan koloreaniztuna marraztu nahian dabilen jendea (eztabaidatu beharreko puntua da, hala ere, behin estatu handiak zatikatuta zein antolaketa-moduri egin behar zaion bide). Nahi hori apurka-apurka gorpuztea da orain kontua, honako abagune hau (abagune oro bezala, bidenabar esanda, zorionez historia ez baitago aurrez determinaturik) oso garrantzitsua izan baitaiteke.\nAsmo hori gauzatzeko, estrategiko deritzogu egungo inperioen transmisio-uhal modura funtzionatzen duten komunikazio-sistema erraldoiak ahultzeari, horretarako hizkuntza gutxituetan oinarrituriko komunikazio-esparru solidarioak sendotuta. Izan ere, ez baikenuke ahantzi behar erabateko subiranotasuna edo bestemoduzko antolaketa-egiturak edo dena delakoak eduki arte zain egon beharrean, hizkuntza-komunitate bakoitzak gauza dezente egin ditzakeela hemen eta orainean ere.\nBidea ibilian egiten da, baiki, baina bidea egiteko (Pernandoren egiaren handia!) errepideak behar dira. Aukeran, etxegileen eta porlan-industriaren bozkariorako boteregune eta zentro erraldoiak lotu eta gainerako herriak bazter uzten dituzten AHTak (zentralizazio eta metaketaren logikaren paradigma) egiten hasi baino, hobe hizkuntza bakoitzari joan-etorri librea bermatuko dion bidegorri-sarea trinkotzen hastea, paradigma glotofagikoak bazter utzita. Esan dezagun berriro: batzuk behintzat horixe nahi genuke txikiontzat, beste batzuek besterik pentsatzen duten (pentsatu nahi duten) arren: hizkuntzak izan daitezela zinez komunikazio-tresna, komunitateen arteko zubi dotore, naturaren aniztasunaren isla, eta ez inperialismo uniformizatzailearen makulu edota sasiunibertsalismoaren mozorro.\nBerba potoloak dira hauek guztiak; bistan denez, erraz samarra da paper batean ustez perfektuak diren ideiak txukun-antzean jartzea. Errealitatea, ordea, ez da izaten hain tolesgabea. Hala ere, berba egitea, gauzak izendatzen hastea ei da errealitate hori berreraikitzen/aldatzen hasteko lehen urratsa (herri-jakituriak aspaldi antzeman zion horri: izena duen orok izana dauka; ondorioz, izendatzen ez duzuna ez da existitzen). Horregatik, hain zuzen, gauzak izendatzeko ahalegin hau, izenetik izanera gogoa baino ez dadin zubi izan; ailedi bestemoduz antolatu eta bizi gura duen jende-motaren hauspo…\nPOBREAK, BAINA ERRENTAGARRIAK\nHURRENGO GELTOKIA AUSWICH\n32. zenbakia, Euskaraz\nPrevious Previous post: SOBRE LAS LIMITACIONES Y PELIGROS DE LA RED POR UN «TREN SOCIAL»\nNext Next post: URBANIZACIÓN Y DESTRUCCIÓN


author_facet:"Elhuyar Hizkuntza Zerbitzuak" author_facet:"Agirre Bereziartua, Ima" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Instalazioa eta mantenimendua (Lanbide Arloa)"\nEgilea: Elhuyar Hizkuntza Zerbitzuak Egilea: Agirre Bereziartua, Ima Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Instalazioa eta mantenimendua (Lanbide Arloa)\n1 DBH - Teknologiak 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila Gehiago ... Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Sistema automatizatuak (Modulua) Guztiak ikusi ... gutxiago ...


«Berriz ere etxez etxe hasteko prest izanen nintzateke» - Xareta - Erran.eus\n«Berriz ere etxez etxe hasteko prest izanen nintzateke»\nTtipi-Ttapa 2019-03-01 08:45\nAinhoa Miura, lagunekin mozorrotua.\nAINHOA MIURA • Urdazubiar emakumea\nEgunerokoa «lanean eta etxekoekin» pasatzen duen urdazubiar emakumea da Ainhoa Miura. Inauteriak «egunerokoarekin hausteko» aukera dira berarendako: «lantokian besta hartu eta ahal bezainbertze bizitzen saiatzen naiz».\nGaur egun, seme-alabak dituenez, egun horietan «lasaiago» ibiltzen da. Hala ere, egunez egun eta momentuz momentu gozatzen saiatzen da: «igandean haurrekin ateratzen naiz, beraiek mozorrotzeko eguna izaten da. Astelehenean plazara atera eta dantzan ibiltzen gara eta gauean afaria egiten dugu. Asteartean, berriz, gazteak etxera etortzen zaizkigu…».\nOroitzapen «aski onak»\nEtxeko ateak zabaldu eta eskuzabaltasunez hartzen du gazteen bisita. Areago, berarendako «etxez etxeko eskearen bueltan sortzen den giroa» da politena. Egun bertze aldetik bizi baditu ere, ongi daki zer den mahaiaren bueltan biltzea. Oroitzapen «aski onak» iltzatuak ditu: «sei urte genituela hasi ginen, gurasoen arrimuan. Hiru taldetan banatu ohi ginen, adinaren arabera… Haundienen taldean, erraterako 65 lagun inguru. Dantzan eta kantuan aritzen ginen…».\nHerriko ohiturari jarraiki, ezkondu zelarik utzi zion ibiltzeari. Orain, ordea, bizirik den tradizio oro bezala, hori ere aldatzen ari denez, ezin erran berriz ibiliko ez denik: «berriz ere hasteko prest izanen nintzateke» dio irriz.\nTradizioak aldatu direla jabetzen da urdazubiarra eta aldaketak bere eginen lituzke batzuetan, baina ez du inondik inora antzinako kontuak ahanzterik nahi. Horregatik, «mozorrotzeko etxeko arropak» janzten ditu eta «garaiko bizimodua islatzen duten momentuak irudikatzea» du gustuko: «baserria, eliza… garaiko bizimoduak eta tradizioak galtzen ari dira…».


Erruleta Wheel Free Spin | Wheel to Wealth | Talde £ 5 Free!\nHasiera » Erruleta Wheel Free Spin | Noriak Aberastasuna | Talde £ 5 Free\nSaiatu erruleta gurpila Free Spin orain – Wonder Wheel Aberastasuna!\nThe Best erruleta gurpila Orain Your Smart telefonoak! Play & Irabazi Real Diruaren!\nErruleta Bonus Politikako Gehiago Mahai ostean!!\nSlot SL - lortu 10% Cashback Berehala Review Bisita\nSlot artikuluak - 100% Ongi Bonus to £ / € / $ 200 sortu + 10 1go Gordailua batekin Free bira Review Bisita\nNew: Play Mr Spin erruleta Casino, Blackjack eta Slot Azken Games\nBegirada bat Best Mobile Casino guneak bat at!\nEgin klik goiko irudiak Markak Onenaren Mobile erruleta Games for an!!\nUnlimited aisialdia Play erruleta Online / Mobile\nJolasean erruleta Online edo mugikorrean, handi ospea Egunez egun irabazten ari da jokoarekiko zaletu guztien artean. Erruleta Wheel Free bira gainean eskua saiatzeko, da jokoaren sentitzen duzu laguntzeko. Inoiz ez ahaztu free spin bat saiatu behera lortuko duzu, benetako enpresa sartu aurretik, entertainment batera denean zure gehien maite Mobile erruleta jolasten spin gurpila jokoa.\nOnline erruleta gurpila Free Spin\nUgariak online joko web perfektua online erruleta jokoa esperientzia eskaintzen dizu. Erruleta Wheel Free Spin erakargarrienetako online erruleta joko-sustapena bat da. online erruleta gurpila spin free jolasean casino erruleta jolasten zirrara bera da, non zure zortea zenbakiak aukeratu duzu 0 ra 35 eta spin baloia. pilotakada zenbakia lurrak bada, zuk irabazi. Zure apustua da zure odds eta garaipen erabakiko du.\ntradizionala kasinoa joko ezarpenak orrian erruleta jolasten Like, online erruleta bat edo Mobile erruleta bat jolastu dezakezu, Zure saiatu eta fidagarria Mobile erruleta estrategiak edo, besterik gabe erabiliz jarraitu zure instincts zortea lortzeko eta dirutza irabazten. Garrantzitsua da bilatuko du online joko webgune edo online erruleta aplikazioa emandako arauak eta araudiak, den lege jolas arazoei buruz jakin, arauak eta abantailak apustuak, gordailuak eta erretiratzea, wagering baldintzak, Modu hobariak lortzeko, etc.\nMobile erruleta gurpila Free Spin\nMobile erruleta benetako casino jokoa zure telefono esperientzia errazten. Badira Mobile Casino Apps zerrenda luzeak, ahalbidetzen duen erruleta casino bera debozio eta estasiz play duzu edozein lekutatik, edozein unetan. free erruleta edozein Smartphone handset gailu batetik bira egin dezakezu play - iPhone, iPad edo Android. bai gozatu ahal izango duzu free bira doan jokoaren begira batzuk hartu edo eskuratu zure aldartea cash big hasi.\nHori besterik ez du egin zure Mobile erruleta Free gurpila spin atsegina Ezaugarriak dira: HD grafiko bikaina, Erruleta free hobariak gehiago fun gehitzeko proba jokoak, roulette free bonus gordailua ez, komenigarria Mobile erruleta gordailuak eta bajak, beste online casino jokoak sarbide erraza, etc. online erruleta casinos edo mobile apps erruleta eskaintzen duten erruleta gurpila benetako dirua free bira kopuru bat buruz gehiago jakin nahi baduzu, errebisatu: http://www.expresscasino.co.uk/mobile-roulette-free-spins/.\nErruleta Free gurpila spin Banka\nBanka da inoiz arazo bat denean mugikorrak edo online from erruleta jokoak jolasten. Badira hainbat joko online banku-guneak edo loturak erraza eta segurua dirua eragiketak errazten duten jokoa jolasten. Besterik ez emateko erregistratu buruari duzu eta zein baldintza eta guneak per gisa aplikagarri jakitun izan.\njoko online ordainketa gune edo ordainketak zerikusia orrira joan By, bezalako aukerak amaigabeak lortu dezakezu – mobile erruleta SMS ordainketa, online erruleta SMS ordainketa, Mobile Pay erruleta Telefono faktura arabera, online erruleta soldata telefono faktura arabera, Erruleta BT ordainketa modua, etc. ordainketa edo jokoaren edozein gai problematikoa erraz fidagarria online erruleta bezero gune babesarekin ordenatuko daiteke.\nBisita: www.expresscasino.co.uk, WWW.PHONEBILLSLOTS.COM\nonline edo Mobile jolasean Erruleta Wheel Free Spin bertan ezagunena mahai garai guztietako joko bat da, Jada ez da aukera zaila. Esperientzia emozioa zoragarrian gurpila free bira atzean zure telefonoetan botoi bat sakatu batera – Play erruleta gurpila Free Spin du gaur!


Eibarko Belomotorrak — Armagintzaren Museoa\n50ko hamarkadan Eibarko bizikleta enpresa nagusiak ziklomotorrak egten hasi ziren modu horretan merkatuan zeukaten presentzia handituz.\nLehendabiziko motordun bizikleta eibartarra Motobic izan zen, 1946. urtekoa. Era berean, 1950ean Echasak bi abiadurako Iresa motor bat jarri zion Stark bizikletari. Ondoren Mobylette etorri zen, 1952an GACek erosi zuen patente frantziarra. 1952an Alfa, ABC eta Valenciaga Hermanos enpresek scootersak egiteko sozietate bat sortu zuten Innocenti italiar markaren litzentziapean, Lambretta Locomociones marka sortuz eta 1954an izen horrekin fabrikatzen hasiz.\nBeste enpresa batzuk ere jardun zuten ziklomotorrak ekoizten. Orbeak 1957tik Velosolex frantziarra komertzializatu zuen eta ondoren bere modelo propioa egiten hasi zen. Ayra Durexek 1954an Master ciclo delakoa egin zuen. Eibarko markek hurrengo hamarkadetan ziklomotorrak fabrikatzen jarraitu zuten 90ko hamarkadara arte, modelo ugari sortuz.\nEibarko belomotorrak erakusketak 60ko eta 90ko hamarkaden artean enpresa hauetan fabrikatu ziren piezak biltzen ditu: esate baterako Beistegui Hermanoseko "mosquito" delakoa, Velosolex Orbea, Mobylettes G.A.Ceko hainbat modelo eta zilindrada txikiko Lambrettak. Gainera, sasoi hartako material grafiko eta publizitarioa ikusi ahal izango da.\nErakusketa hau antolatzeko Club Lambretta, Agustin Lazarobaster, Manolo Murillo, Gaizka Iriondo, CDRko Jose del Rey, Lorenzo Zabala, Andoni Ayala eta motos Luis del Reyren laguntza izan du Museoak, besteak beste.


Zabortegia Archives - Page 2 of 11 - Zero zabor\nHasiera » Zabortegia\nPosted in Errefusa, Zabortegia\n[Pello Zubiria Kamino] Herritar talde batek asteartean, otsailak 16, elkarretaratzea burutu zuen Debagoieneko mankomunitateak Arrasaten duen egoitzaren atarian, “Debagoienan zabortegirik ez” aldarrikatzeko. 23an berriro bildu eta eskualde mailako plataforma antolatzeko deia zabaldu zuten. Debagoienako jende askoren artean alarma Diario Vascoko albisteak piztu zuen, “La pugna pone el foco en Epele como lugar para verter la fracción resto” titulua zeraman albistearekin....\nHazparnen protesta ekintzak Hazketa zabortegia betirako ixteko eskatuz\nPosted in Iparraldea, Zabortegia\n[Pello Zubiria Kamino] Lapurdiko Hazparnen hainbat herritarrek segitzen du mobilizatzen bertan aurten itxi behar zuten Hazketa zabortegiaren kontra. Hazketa2010 elkarteak blogean biltzen ditu antolatutako mobilizazio eta beste ekintzen berriak. Gauza da Iparraldeko herri gehientsuenen hondakinak kudeatzen dituen Bil ta Garbi partzuergoak erabaki duela hogei urte gehiagorako luzatzea Hazparneko lurretan den hondakindegia, gainera oraingo eremua bi halako handituz. Legeak ematen dion babesa...\nPosted in Arriskutsuak / Toxikoak, Elektronika\n[Pello Zubiria Kamino] Nazio Batuen Erakundearen Unibertsitateak zabaldu du albiste larria: 2014an munduak inoiz baino hondakin elektroniko gehiago sortu du, 42 milioi tona inguru. Hondakin mendi itzel hori kamioitan zamatuz gero, 1.150.000 kamioi beteko lituzke, bata bestearen ondoren ilaran jarrita 23.000 kilometrotan luzatuko liratekeenak. Zabor elektroniko meta handiaren seitik bat baino ez zen birziklatu. 2013an 39,8 milioi tona bota ziren eta 2018rako marka 50 milioi tonatan jarriko dela...


Argia, igoera aldakorrak kontsumoaren arabera | Consumer\nArgia, igoera aldakorrak kontsumoaren arabera\nBidesari-sistema berriarekin, argiaren fakturen benetako igoerak %6 eta %10 bitartekoak izango dira, kontsumo-mailaren arabera.\nIrudia: Ruthanne Reid\nArgiaren azken igoera %3koa izan da azkenean, baina bidesarien eskema berria dela eta, fakturetako benetako igoerak %6 eta %10 bitartekoak izango dira, kontsumo-mailaren arabera. Izan ere, urtarriletik aurrera, batez bestekoa baino %10 gehiago kontsumitzen duten bezeroek errekargua izango dute. Bidesari progresibo berriek 3 kilowattetik gorako eta 10 kilowatiotik beherako potentzia kontratatua duten behe-tentsioko kontsumitzaileei eragiten diete. Horrela, eta artikulu honetan azaltzen den moduan, argiaren fakturaren guztizko igoera eskala berri hori aplikatzetik eta abenduko azken egunetan enpresa elektriko handiek parte hartu duten enkantearen igoera-ehunekoa batzetik ondorioztatzen da.\n2013ko urtarriletik indarrean dagoen argiaren tarifaren igoera berriaren beharra duela gutxi Industriak aitortutako 1.950 milioi eurotik gorako defizitean dago. Desfase horren ondorioz, datorren urtean tarifa elektrikoan zero defizita izatea izan da helburua.\nHorretarako, Gobernuak abenduko azken egunetan iragarritako %3ko gehikuntzaz gain, bidesariak kalkulatzeko prozedura berri bat asmatu da, igoera aldakorrak dakartza, erabiltzaile bakoitzaren batez besteko kontsumoaren arabera, eta benetan %10era irits daiteke. Hori bai, batez besteko argi-gastua gainditzen dutenei bakarrik aplikatuko zaie igoera.\nBatez besteko argi-kontsumoa gainditzen dutenei bakarrik aplikatuko zaie gehikuntza\nSistema berriaren berritasuna da igoera leundu nahi duela, energia elektrikoaren gastu osoari dagokionez erabilera-ohitura garestienak dituztenen gainean kargatuz. Hemendik aurrera, batez besteko kontsumoa hartuko da kontuan igoera handiena nork ordaintzen duen zehazteko.\nMekanismoa hasteko, kontratatutako potentzia bakoitzaren araberako kontsumo-batezbestekoak finkatzen dira. Horrek aukera ematen du etxe edo bezero mota bakoitzaren erabilera-ereduen araberako batezbestekoa lortzeko.\nHorri% 10 finko gehituko zaio, kontratatutako potentzia edozein dela ere. Helburua da zigorra aplikatzen hasteko gastu-puntua lortzea. Hori –kontsumitzaile elkarte batzuek legez kanpokotzat jotzen dute “berdintasun eta segurtasun juridikoaren printzipioak” urratzeagatik– batez bestekoa gainditzen den kopuruaren araberakoa izango da.\nBidesarien igoera-tarteak bidesari arruntarekiko %2tik %16ra bitartekoak dira, kontsumoa batez bestekoa baino handiagoa denean, %100era arte.\nElektrizitatearen prezioak bi zati ditu, %50 edo gutxiago pisatzen dutenak: bidesari elektrikoak (Industria Ministerioak finkatuak) eta enkante batean zehaztutako beste segmentu aldakor bat.\nHorrela, urtarriletik aurrera, argiaren ordainagiria, batez beste, iragarritakoaren bikoitza igoko da: enkantean finkatutako igoeraren %3 gehi bidesari progresibo berriei dagokien %3, batez beste. Baina igoera hori handiagoa izango da kontsumo handieneko kasuetan, eta, beraz, ordainagiriaren azken igoera %10ekoa izan liteke.\nNeurria eta progresibitate-termino berriak bidesari elektrikoen ordenan daude. Han ageri denez, 7 kilowattera bitarteko potentziak dituzten kontsumitzaileek 0,00138 euro ordaindu behar izaten dituzte kilowatt-ordu bakoitzeko, kontsumo txikieneko kilowatt-ordu bakoitzeko 0,01104 euro, kontsumo handieneko tartean.\nKontuan hartu behar da penalizazio-puntua gainditzeak batez bestekoa gainditzen duen kontsumoa ez ezik, fakturaren gastua ere handitzen duela.\nelektrikari luz-eu ordainagiri peaje-eu


ZIMURRAK LABIRINTO DIGITALEAN | Ekonomia | Berria\nWhatsapp da adinduek smartphone-an gehien darabilten aplikazioa. BERRIA Tamaina handiagoan ikusi\nIxiarrek ilara luzea aukeratzen du supermerkatuan. Ez du gustuko behar baino denbora gehiago egotea saltokian, are gutxiago pandemiaren aroan, baina beldur dio kutxa automatikoari. Kutxa horiek jarri dituztenetik luzeagoa da kobratzailearen ilara auzoko BM supermerkatuan, baina seguruagoa da Ixiarrentzat. Gogoan du telefono konpainiak eskaintzen dizkion oporretarako doako megak eskatu zituela iazko udan. Aurreko neguan oparitu zioten tabletan Netflix ikusten du, eta udako etxean ez du wifirik. Euskaltelek azaldu zion hileko faktura helbide elektronikora bidaliko ziotela aurrerantzean mega horien truke, eta paperarekin ahazteko. Ordutik ez du kontrol handirik ordainketen gainean; alabari esaten dio fakturen PDFak erakusteko, noizbehinka, Euskalteleko webgunean sartu behar delako, gakoak eta beste jarrita.\nBanketxean sarri egotea ere ez du gustuko Ixiarrek, baina beharrezkoa zaio tarteka bere agentearekin egotea. Pandemia iritsi zenetik, txat baten bidez hitz egiteko proposatu dio hark. 71 urterekin, gai da ibilketa nordikoan bide luze samarrak egiteko, baina txat bat beste kontu bat da. Kutxabankeko agenteak behin esan zion hobe zuela kontu berria sarearen bidez zabaltzea, ez zuelako komisiorik ordainduko. Baina ez zuen ikusi nahi izan asmatuko ote zuen operazio hori egiten, eta, ez duenez alabarena jo nahi etengabe, komisioa pagatzen du. Gauza bat da Whatsappez lerro batzuk idaztea eta argazkiren bat jaso eta bidaltzea, eta beste bat asmatzea kontu korronte bat irekitzeko bankuaren webguneak eskatzen dituen baldintza guztiekin. Ez da gauza bera egunkari digital baten aplikazioan sartzea eta telefono konpainiaren webgunean kontratatzea dei eta datu batzuen eskaintza jakin bat. KZguneko ikastaroek beren mugak dituzte.\nIxiar izen asmatua da Donostiako Amara auzoan bizi den emakume bati erreparatzeko. Izenik eman nahi izan ez duen pentsiodun horrek ahaleginak egiten ditu aro digitalean «atzean ez geratzeko», baina batzuetan «ezinezkoa» egiten zaio egunetik egunera gertatzen diren aldaketetara moldatzea. Izan ere, Ixiar asko daude adinarekin lotutako arrakala digitalaren zuloan. Eurostaten arabera, 65 eta 74 urte arteko Europako Batasuneko herritarrek gaitasun digital apala dute. Adin tarte horretan, soilik %5ek dute 16 eta 24 urte arteko gehienen (%68) gaitasunaren parekoa. Komunikazio molde berriak arrotz egiten zaizkie, eta eraldaketa digitalaren arazoa beste urrats bat egiten ari da enpresa pribatuek zein publikoek —bakoitzak bere erritmoan— estrategia azkartu dutenetik beren jarduera sarera bideratzeko.\nBotoien aurrean urduri\n«Pentsiodun gehienak ez dira oinarrizko Interneten ibiltzera ere iristen», dio Nagusiak elkarteko zuzendaritzako kide Alfonso Sierrak. «Gehienek familiari esker egiten dituzte behar-beharrezkoak diren gauzak, bai administrazioarekin, bai bankuarekin. Baina seme-alabek beren familiak dituzte, beren arazoak, eta ezin da egun osoan atzetik ibili». Sierrak uste du batzuentzat oso erraza dena ezinezkoa bihurtzen dela adineko askorentzat: «Kutxa automatiko baten aurrean jarri, botoiak ikusi, eta urduri jartzen dira operazio errazenak egiteko ere. Kontuan hartu ikusmena ere ez dela bera adin batetik aurrera, eta kalean, agian, ez dira hasten betaurrekoak ateratzen. Nola egingo dituzte, ba ,operazio konplexuak, webguneak gidatzen zaituen arren?».\nTelefono konpaniak, bankuak, energiarekin aritzen direnak eta abar inbertsio handia egiten ari dira azken urteetan beren zerbitzuak eta produktuak sarearen bidez saltzeko eta kudeatzeko. Bada, pandemiak neurtu du azken hilabeteetan prozesu horren heldutasuna, eta biziki hauspotu du digitalizazioaren estrategia. Saltoki fisikoa saltoki birtuala ordezkatzen ari da, eta muga jartzen ari zaizkio presentzialismoari, saltzen duen agentearen eta erosten duen bezeroaren presentzialismoari, esan nahi baita. Konpainiek lan kostuak asko merka ditzakete denda fisikoak eta dendariak beharrezkoak ez badira. Zenbat eta jarduera handiagoa bideratu Internetera, orduan eta apalagoa izango da bulego eta denda fisikoan.\n«Gainera, esan behar da gauza asko ez direla batere errazak», dio Nagusiak elkarteko kideak; «nik neuk askotan amore ematen dut beste aldean makina baten ahotsa dudanean, baita Interneten ibiltzen ohituta nagoela ere; bada, nazka-nazka eginda bukatzen dut askotan».\nEdozein euskal hiri eta herritan, azken urteetan, zenbat banketxe itxi diren zenbatu besterik ez dago neurria hartzeko martxan dagoen prozesuari. 2008an, 2.700 bulego zeuden Hego Euskal Herrian, eta iazko ekainean, 1.623 geratzen ziren zabalik, 1.100 gutxiago ia. Azken sei hilabeteetan beste mordo bat itxi dira, gainera, pandemia tarteko. Era berean, zenbat denda itxi dituzte telefono konpainiek? Negozioa sarearen bidez edo telefonoz egiten dute aspaldian, aseguruak, argindarra, gasa eta beste produktu ugari saltzen duten enpresek bezala.\n«Penagarria da zer-nolako iladak egiten diren banketxeetan, pentsioa jasotzen den egunean», erantsi du Sierrak; «pentsiodun asko hiletik hilera bizi dira jasotzen dutenarekin, eta banketxera joan behar dute aldiro. Gero eta bulego gutxiago daude, gero eta jende gutxiago aurrez aurreko zerbitzua ematen. Zaharrak albo batera utzi dituzte. Dena aldatu da: lehen gizatiarragoak ziren, baina orain dena webgunean egin nahi dute, eta ez dakiena atzean geratzen da».\nEgin zerorrek azkarrago\nAskorentzat izaten da zail samarra estreinakoz operazio bat egitea bankuaren webgunean, baldin eginbehar horretan jokoan sartzen badira posta elektronikoak, kreditu txartelaren zenbakia, segurtasun kodeak, sakelakora iritsitako SMS mezuan datorren gako zenbakia eta beste. Zail samarra dena ezinezkoa gertatzen da beste askorentzat. Eta jarduera sarera eramateko enpresek eskaintzen dituzten abantailen zelaian ere gertatzen ari da bazterketa. Sarearen bidez eginez gero, bezeroak zerbitzu merkeagoak lortzen ditu, azkarragoak, osoagoak. Bankuek ere komisioak ez kobratzea eta beste abantaila batzuk eskaintzen dituzte bezeroak bere kabuz zabaltzen baditu kontuak, kontratatzen baditu aseguruak eta beste produktu batzuk. «Oinarrizkoa egiteko familiaren laguntza behar badute, nola hasiko dira, ba, sareko abantailak aprobetxatzen? Ezinezkoa da gehienen kasuan», kexu da Nagusiak elkarteko kidea.\nEusko Jaurlaritzak 2001ean jarri zituen martxan KZguneak. Urteotan, oinarrizko milaka informatika ikastaro eman dituzte 282 zentrotan, eta zerbitzuko zuzendari nagusi Toñi Maestrok (Urretxu, Gipuzkoa, 1966) azaldu du ikasleen artean 60 urtetik gorakoak direla gehienak, batez ere emakumeak. «Gaur egun, 242 KZ gune ditugu, baina martxotik jarduera erabat baldintzatu digu koronabirusak». Informatika maila desberdinetako ikastaroak ematen dituzten arren, gehienetan oinarrizko erabilerakoak dira. «Batzuek lehen harremana dute teknologiarekin. Hutsetik hasten dira, eta hartzen dituzten gaitasunek muga batzuk dituzte, noski».\nEsaterako, Whatsapp aplikazioa erabiltzeko ikastaroek arrakasta handia izan dute 2015etik aurrera. «Lehen, ordenagailuekin aritzen ginen bakarrik, posta elektronikoa eta Interneten nabigatzen ikasteko. Gero, smartphone-ak eta tabletak iritsi zirenean, martxan jarri genituen gailu horiekin trebetasuna hartzeko ikastaroak ere». Baina oinarrizko trebetasun bati buruz ari gara betiere. «Bada ikastaro bat ordenagailua jartzeko mahaia ere ez duenarentzat zuzendua; ikastaro luzeak dira, hogei ordukoak».\nIkastaro horretara joandakoak ez dira hasiko berehala kutxa automatikoak erabiltzen supermerkatuetan, kasurako. Bezero batzuentzat, gazteentzat oro har, eskertzekoak dira kirol produktuen Frantziako multinazional batek bere saltoki handietan aspaldian jarri dituen kutxa automatikoak. Ilaran zain egon gabe gai dira erositako produktuak ordaintzeko, eta atetik ateratzeko alarmak jotzen ez duela. Pertsona baten zerbitzua nahiago dutenek, berriz, lehen baino gehiago itxaroten dute, langile gutxiago daudelako kutxetan, eta oraindik ere askok nahiago dituztelako kutxa tradizionalak. Ez da erraza adinekoak ikustea kutxa automatiko horietan. Zer esanik ez supermerkatuetan, produktu ugari pasatu behar direnean makinatik.\nFinean, enpresek bezeroari ematen dioten mezua oso argia da: «Erosketa prozesua azkar bukatu nahi baduzu, zerorrek egin, berez gure langileen lana den arren». Eginbehar mekanikoak erraztean, langileak beste zereginetan ari daitezkeela argudiatzen dute multinazional batzuek, teknologia langilearen zerbitzura jartzen dela, alegia. Lantaldea murrizteko erabakiak hartzen direnean, ordea, aztertzekoa litzateke bezeroek kutxa automatikoetan egiten duten lan horrek nola eragiten duen.\nSare bidezko erosketei dagokienez, berriz, izugarri igo dira azken urtean pandemiaren itzalean. Joera argia da, eta Interneten erabilera egonkortu egin da adin tarte guztietan. Eustaten arabera, Arabako, Bizkakoi eta Gipuzkoako herritar guztien %82,6k erabili dute sarea 2020. urtean, baina alde handia dago adinaren arabera. Esaterako, 24 eta 34 urte artekoetan, %99,9k erabili dute baterako edo besterako; 65 urtetik gorakoen artean, ordea, soilik %42 sartu dira Interneten. Portzentajea apala da, baina 2019an baino lau puntu handiagoa.\nEta zenbatek erosi dute merkataritza elektronikoaren bidez? Bada, Jaurlaritzaren eskumeneko hiru lurraldeetako biztanle guztien %45ek erosi dute zerbait sarean azken urtean, sareko erabiltzaile guztien erdiek baino gehiagok, alegia. Izan ere, gutxi dira Interneten sartzeko gailuren bat ez duten etxeak. Baina atal horretan ere, adinekoak atzean geratzen ari direla islatu da. Seme-alabak dituzten etxeen %98k dute gailuren bat sarean ibiltzeko, eta bakarrik bizi direnen artean —alargunak asko eta asko—, etxeen %69tan daude tabletak, ordenagailuak edota smartphone-ak.\nZergatik kostatzen da hainbeste ikastea batzuetan?


Espainiako Gobernuak onartu du haren ideia politikoengatik kaleratu zutela Zamora - Nafarroa - euskalerriairratia.eus\nEspainiako Gobernuak onartu du haren ideia politikoengatik kaleratu zutela Zamora\nEuskalerria Irratia 2021-03-25 13:34\nEAJren idatzizko galdera bati erantzunez, Espainiako Gobernuak lehen aldiz onartu du Patxi Zamorak bere lana galdu zuela ezker abertzalearekin lotura izateagatik: behar zuen baimena kendu zioten 2007ko hauteskundeetan EAE-ANVren zerrendetan agertzeagatik.\nIñigo Barandiaranek egindako galderari erantzunez, Espainiako Gobernuak esan du, abiazio zibilaren segurtasunerako balizko mehatxuen azterketak adierazi zuela, Zamora 2007ko maiatzeko hauteskundeetan EAE-ANVren zerrendan izan zela. Jeltzaleek "eskandalu onartezina" dela esan dute.\nIberian hegaldi laguntzaile gisa lan egiten zuen Patxi Zamora kazetariak eta Kontuz! Eko bozeramaileak. Urtarrilean Didier Reynders Europako Justizia komisarioak mugak jarri zizkion jokabide subertsiboen edo antisistemen inguruko Guardia Zibilaren artxiboari. Artxibo hori baliatu zuen Iberiak 2018an Kontuz plataformako Patxi Zamora lanetik kaleratzeko.\n2019ko abenduan Patxi Zamora Kontuzeko bozeramailearen kaleratzea ekarri zuen txostena sinatu zuen Guardia Zibilaren komandanteak, epailearen aurrean aitortu zuen ez zuela bere erabakia arrazoitu. Hegaldi laguntzaile gisa lan egiteko beharrezko txartela ukatu zioten txosten horren ondorioz.\nErabakiaren aurka prozesu juridikoa abaitu du Zamorak, kaleratzea baliogabetzeko Europako adierazpena baliagarri izanen delakoan da. Guardia Zibilak "frogarik gabe" arriskugarritasun-akusazio bat egin zuen Zamoraren aurka, eta ez da kasu bakarra. Katalunian, Kanarietan eta Madrilen izan diren beste hiru lagunekin jarri da harremanetan Kontuz, eta elkarrekin Europako Herriaren defendatzailearen aurrera eramenen dute gaia.


El dinero: utilidad y obsesión - Bilboko Udal Liburutegi Bloga\nEkonomilaria. Deusto Business Schooleko irakaslea. BBK-ko zuzendari nagusi ohia. GKEen laguntzailea\nFilosofoa. Deustuko Unibertsitateko irakaslea, eskubide ekonomiko eta sozialetan aditua\nMODERATZAILEA: Iñaki Esteban. Filosofoa eta kazetaria\nEguna: Maiatza 28\nHurrengo artikuluaLiburu Azoka


Bizkaiak Adinekoen Kontseilua indartu du, lurraldeko edadeko pertsonak parte hartzeko organoa - Área de prensa - Bizkaia.eus\nBizkaiak Adinekoen Kontseilua indartu du, lurraldeko edadeko pertsonak parte hartzeko organoa\n2020(e)ko martxoaren 03(a) 14:30\nUnai Rementeria Bizkaiko Ahaldun Nagusiak Kontseiluko kideak hartu ditu Foru Jauregian, Manuel Merino presidente berria buru zutela. 60 pertsona baino gehiago, adinekoak eta profesionalak, inplikatuta daude lurraldean zahartze-politikak bultzatzeko eta hobetzeko Kontseiluaren dinamikan.\nBizkaiko Adinekoen Kontseilua, Unai Rementeria eta Sergio Murillo\nBizkaiko Foru Aldundiak eta Adinekoen Kontseiluak osoko bilkuraren ohiko bilera egin dute gaur goizean Foru Jauregian, eta bertan onartu dute, besteak beste, lurraldeko Adinekoen Kontseilua berregituratu eta arautzen duen Foru Dekretuaren zirriborroa. Gaurko onarpenaren ondoren, Foru Dekretu berriak izapidetze prozesu normalari ekiten dio, Kontseiluaren baitan bertan irekitako azterketa eta hausnarketa prozesu baten ondorioak txertatuz, eta horren emaitza izan da Lurralde Historikoaren zahartze-politika sektorialen kontraste-organo hori indartzea.\nUnai Rementeria Bizkaiko Ahaldun Nagusiak aurrez agurtu nahi izan ditu Foru Jauregian egin den topaketan izan direnak. Unai Rementeriak lantaldeetan parte hartzen duten pertsona guzti-guztien lana eskertu du, Bizkaiak lurralde kohesionatuagoa eta belaunaldien artekoa, justua eta solidarioagoa eraikitzeko politika publikoetan aurrera egin dezan lortzen baitute, betiere adinekoen esparruan gizarte-ekintza gero eta eraginkorragoa eta haien beharretara egokituagoa garatuz, parte-hartzetik eta elkarrekin sortzetik abiatuta.\nAdineko pertsonek Kontseiluan izan duten ordezkaritzaren buru Manuel Merino izan da, organoko presidente berria, eta berarekin batera Hartu Emanak, Secotek eta Nagusilan erakundeetako ordezkariak izan dira, hari lagundu nahian. Osoko bilkuran izan dira, foru erakundearen aldetik, Gizarte Ekintzako foru diputatu Sergio Murillo, Autonomia Pertsonala Sustatzeko zuzendari nagusi Asier Alustiza eta Administrazio eta Gizarte Sustapeneko zuzendari nagusi Maite de Iturrate.\nBertaratutakoek zahartze aktibo eta osasungarrirako bizi-baldintza ezin hobeak sortzeko eta bultzatzeko abian jarritako politiken balantzea egiteko aprobetxatu dute gaurko bilera, eta, halaber, urte amaierara arteko lan-plana onartu dute batzordeek (60 profesionalek eta lurraldeko adineko pertsonek osatutakoa), Bizkaiak adin guztientzako lurralde bihurtzeko bidean aurrera egiten jarrai dezan.\nJoan den astean hasitako world cafe formatuko dinamiketan murgilduta daudenez, osoko bilkurak oso positiboki baloratu ditu Adinekoen Kontseiluko batzordeetako kideak dinamizatzaile gisa aktiboki laguntzen eta sustatzen ari diren topaketa ireki horiek. Basaurin, Barakaldon eta Bilbon egindako saioetan borondatez parte hartu duten belaunaldi desberdinetako pertsonen esperientziak, iritziak eta proposamenak (gaur arratsaldean eta bihar arratsaldean Getxon eta Durangon egindakoekin osatuko direnak) beren-beregi jasoko dira Bizkaiko Foru Aldundiak prestatuko duen Autonomia Pertsonala eta Adinekoen Arreta Sustatzeko Plan berrian.\nBizkaiko Adinekoen Kontseilua\nBizkaiko Adinekoen Kontseilua partaidetza- eta ordezkaritza-organo kolegiatua da, aholku-emailea eta proposatzailea, eta Bizkaiko Foru Aldundiko Gizarte Ekintza Sailari atxikita dago. Foru administrazioaren eta gizarte zibilaren arteko elkarrizketa irekia eta lankidetza egonkorra da, eta gobernu eta demokrazia parte-hartzailearen ereduari erantzuten dio. Gobernu irekiaren eredu hori Bizkaiko Foru Aldundiaren nortasun-ikurra da, eta politika publikoen hartzaile diren adinekoek beren beharrei erantzuteko, beren eskubideak sustatzeko eta modu eraginkorrean erabiltzeko duten eskubidean eta gaitasunean oinarritzen da.\nHala, elkarrizketa-gune egonkor horretan, Bizkaiko adinekoek, beren elkarteen bidez, foru-gobernuarekin batera eraikitzen dituzte Bizkaiko biztanleriaren sektore horren ongizatea lortzeko politikak, ekintzak eta jarduerak. Bere funtzioaren eta kontseiluak bultzatzen dituen ekintzen ardatz nagusia Bizkaian zahartze aktiboa sustatzeko baldintza optimoak sortzea da, Lurraldeko Adinekoen Plan Estrategikoaren esparruan.\nKontseiluaren Osoko Bilkura sei hilean behin biltzen da, eta, horri dagozkion gaiei buruz eztabaidatzeaz gain, bere lan-planaren jarraipena egiten du. Plan horren barruan, lurraldeko 60 profesionalek eta adinekoek osatutako hiru lan-batzorde bideratzen dira. Hemendik aurrera, beste bat gehituko da, Bizkaiko funtsezko aldagaien bilakaera monitorizatu eta, hala, Adinekoen Kontseiluaren helburuak lor daitezen.


Dena prest Marijaiari ongi etorria emateko - Uriola.eus\nUrduri agertu dira Aste Nagusiko Txupinera eta Pregoilaria. Zinez ulergarria da, izan ere, milaka bilbotarren aurrean jaiei hasiera emateko erantzunkizuna daukate. Marijaiarekin batera Arriagako balkoiko eta jaietako protagonista nagusiak izango dira.\nBea Sever Pregoilariak azaldu duenez, beste urteetako pregoiak ikusi ditu berea prestatzeko eta esango duena prestatu, eta etxean askotan ensaiatu duela argitu du. Hiru minutu inguruko pregoia izango da, barrutik atera duena eta aniztasunaren inguruko aldarrikapenak dituela azaldu du.\nItxasne Nuñez, bestalde, oso ondo ezagutzen du Aste Nagusia eta jaia beste ikuspuntu batetik ezagutzeko gogoarekin agertu da. Hainbat ekimen ditu gorriz markatuta horiek ez galtzeko eta hurbiletik bizitzeko. Konpartsa, lagunak eta Txupinera lanak guzti-guztiak aurrera eramateko gogotsu dagoela azaldu du.\nHorrez gain, inolako arazorik eta erasorik gabeko Aste Nagusia aldarrikatu dute. Denok jaiez gozatzeko aukera eduki dezatela eskatu dute.


BAI EUSKAL HERRIARINAZIOTASUN ILDOANaziotasun eskubideaNortasun ikurrakGeurea IkurriñaSelekzio nazionalakEHNA egin ta erabiliEuskal egutegia\nNazio bat gara EUSKAL HERRIA; izena eta izana Osteguna, 2009(e)ko iraila(r)en 10-(e)an 21:49etan | SAR HITZA\nBAI EUSKAL HERRIARI herri ekimena osatzen dugun gizon eta emakumeok erakusketa honekin, Euskal Herriaren naziotasun eskubidearen aldeko lanean egin dugun ibilbidearen urrats berri bat erakutsi nahi dizugu;\nNAZIOTASUN ESKUBIDEA diogunean zertaz mintzo garen azaltzen du zure aurrean duzun lan honek.\nEsparru eta egitasmo ezberdinek logika berdinaren baitan bat eginez hartzen duten indarraz jabetu gara. Emeki emeki logika berri hori indartu nahi dugu. Euskal nortasun edo identitatea agertu, sustatu, aldarrikatu, garatu edo defendatzen duten egitasmo ezberdinek elkar hartuaz lor dezaketen eragin politikoaz ohartu nahi zaitugu. Oharpen horren jabe garen heinean eta Euskal Herriaren alde egunerokoan egiten dugun lana hobetu eta garatzeko asmoa errealitate bihurtu nahi dugu.\nLan hau soka bat da eta luzapena izango duenaren asmo irmoz aurkezten dizuegu.\nJakin badakigu hemen agertzen diren esparruez gaindik beste horrenbeste eta gehiago izan daitezkeela naziotasunari loturiko lan lerroak. Pixkanaka guztiei heltzeko asmoa badugu ere, lanari neurria hartu eta hauei ekitekoa deliberoa hartu dugu. Espero dugu erakusketa hau, Euskal Herriaren alde lan egiteko asmo eta gogo sortzaile izango dela.\nKomentarioak (2)\tPosta


Zurrumurruen aurka batu da Ordiziako Udala - ORDIZIAKO UDALA\nZurrumurruen aurka batu da Ordiziako Udala\n“Ordizia betidanik izan da harrera herria eta udalarentzat garrantzitsua da horrela izaten jarraitzea, gurera datozenak ongietorriak eta gure herriko kide aktibo sentitzea da gure helburu nagusia”, agertu du Ainhoa Jimenez, Ongizate zinegotziak.\nDuela urte batzuetatik hona, asko dira Ordizia bizileku bezala aukeratu duten pertsonak eta dagoeneko atzerriko jatorria duten komunitateak osatuta daude herrian. “Guretzako, garrantzitsua da, bakoitzaren ohitura eta kultura ere ezagutzea eta gurean integratzea, Ordizia herria kolore biziz osatua dagoen komunitate anitz moduan irudikatuz”, gehitu du.\nOrdiziako datuei erreparatuz, atzerriko jatorria duten pertsonek, Ordiziarren %18a osatzen dute gutxi gorabehera. “Horrek esan nahi du, gure herria hizkuntza eta kultur aniztasunaz gozatzeko aukera dugula urrutira mugitu beharrik gabe, eta hori altxor bezala bizi behar dugula sentitzen dugu”, azaldu du zinegotziak. Besteak beste, Errumania, Maroko, Pakistan, Nigeria, Ekuador eta Nicaraguakoak dira.\nOrdiziako Udalarentzat oso garrantzitsua da Ordizian bizi diren pertsona guztiak bizitza errespetuz eta duintasunez garatzea, eta hori hala izaten jarraitzeko ahalegin guztiak egiten jarraituko dutela zehaztu du Jimenezek.\nGainera, Aniztasun Sailarekin batera, Ongi Etorri Ordiziara harrera plana garatzeko lanak hasia dira, eta aurretik dauden proiektuen berrikusketa eta etengabeko hausnarketan dabil Udala lanean.\nAzaroa hilabete berezia izan ohi da, aste kulturala ospatzeko ohitura izan delako urteetan zehar, eta horien artean ekimen nabarmenetako bat izan ohi da Beti Alai pilotalekuan egiten den munduko arrozen bazkari herrikoia. Aurten egoerak, zoritxarrez, hau ere bertan behera utzi beharra izatea ekarri du, baina, badaude beste hainbat ekintza; horien artean, Zurrumurrurik ez! Kanpaina.\n“Oso ohikoa da ezezagunaren aurrean zurrumurruak sortzea, eta horiek elkarbizitzarentzako oztopo besterik ez dira”. Udaletik, kanpaina honetan alea jarriko da, bi hitzaldi mota antolatu dira. Batetik, ostiral honetan modu itxian, Udal langileek, zinegotziek eta herriko zenbait eragilek, hala nola hezkuntzan, enpleguan, osasunean… lanean dabiltzanak formazio hitzaldia jasoko dute Generoa eta biolentzia matxista izenekoa, bertan atzerritartasun legea eta genero indarkeriaren aurkako legea landuko da besteak beste.\nEta asteazken honetan, azaroaren 18an, berriz, saio irekia burutuko da Barrena Jauregian, hau streaming bidez jarraitzeko aukera ere egongo da (https://eu.bbcollab.com/guest/7a7881c847d1444b99e5c219c0e9cba3). Atzerritar jatorriko biztanleak Ordizian eta EAEn izenburupeko hitzaldi batean, bertako eta EAEko datuak aztertu eta azalduko ditu Oier Ochoa Aspaburu Ikuspegi, Inmigrazioaren Euskal behatokiko kideak.\n“Dei egiten dizuegu Ordiziaz guztioi bertan parte hartzera eta elkarrekin Ordiziako komunitate anitza marrazten jarraitzera”, amaitu du Jimenezek.


PSE EUSKADI: Berriak: Idoia Mendia: “Susperraldi ekonomikorako prestatzen ari gara, iritsiko delako, aurtengo hau urte oso gogorra izango den arren pandemiagatik”\n2021 OTS 16\nIdoia Mendia: “Susperraldi ekonomikorako prestatzen ari gara, iritsiko delako, aurtengo hau urte oso gogorra izango den arren pandemiagatik”\nIdazkari orokorra eta lehendakariorde denak langabezia murriztea eta enpleguaren kalitatea jarri ditu helburutzat arabar militanteekin burututako topaketa telematiko batean\nIdoia Mendia, Secretaria General del PSE-EE y Vicelehendakari |foto: Socialistas Vascos\nPSE-EEko idazkari nagusi eta lehendakariordeak, Idoia Mendiak, adierazi du Euskal Sozialistentzat lehentasunezko eginkizuna dela “susperraldi ekonomikorako eremua prestatzea”, ziurrenik Covid-19aren pandemiaren ondoren gertatuko dena. Eta langabezia murriztea eta kalitatezko enplegua sortzea, errentei eustea edo Lanbide zerbitzu publiko eraginkorrean bihurtzea azpimarratu ditu sozialistak legegintzaldi honetan buru belarri ari diren eginkizunen artetik.\n“Egungo premiei erantzuna emateaz gain, hemendik lau urtera sozialistok egoerak eskatzen zuenaren pare egon ginela herritarrei esateko moduan izateko lanean ari gara. Aurreko krisietan bezala, lepo konprometitu gara oraingo honetan ere, eta langabezia murriztea lortu dugu, kalitatezko enpleguarentzat baldintzak sortzea, errentei eustea... Aurtengo urtea oso gogorra izango delako. Pandemiatik aterako gara, horixe baietz, baina kosta egingo zaigu suspertzea. Susperraldi horretarako eremua prestatzen ari gara", azaldu du.\nIdoia Mendiak Arabako afiliatu sozialistekin izandako bilera telematiko batean hartu du parte (laster gipuzkoarrekin eta bizkaitarrekin ere egingo du), eta PSE-EEk Eusko Jaurlaritzan ezarri dituen lehentasunak eta Euskadirako Aurrekontuak onartu ondoren 2021 honetan zabaltzen diren aukerak zehaztu ditu.\n“Erantzukizun itzeleko une batean gaude, eta sozialistok ari gara hartzen erantzukizun hori, Gobernu guztietan hartu ere. Errotuen den alderdia izateaz harro garela, gainera, Euskadin sozialistak garenetik 135 urte etengabe betetzen ditugulako, ahulenak babesten eta lur honen eraldakuntzarako eta herritarren aurrerabiderako laguntzen. Herritarrek behar duten alderdia gara. Une zailenetan egoerak eskatzen duen pare egoten dakiena. Euskal ezker arduratsua une korapilatsuan”, esan du.\nLan eta Enpleguko sailburu ere denak pandemiaren gisako egoera sozial eta ekonomikoki katramilatsuari aurre egiteko Euskal Gobernuak duen egonkortasuna nabarmendu du: “Gobernu egonkorra eratzea lortu dugu, bide-orri argi bat duena eta sozialistek hauteskundeetan hartu genuen konpromisoko guztia jasotzen duen programarekin: egonkortasuna ematea ziurgabetasun garaietan; Euskadi ekonomikoki eta sozialki erreskatatzea oraindaino ezagutu izan dugun krisirik handienetik; Euskadiren behin betiko eraldakuntza bultzatzea, eta gure langileak eta gure enpresak prestatzea dagoeneko gainean ditugun errealitate teknologiko, demografiko nola ekologikoetarantz iragateko”.\nBere sailean burutzen ari diren jarduera batzuk errepasatu ditu Idoia Mendiak, hala nola Osalanek lan arloan kutsapenak murrizteko burututakoak, eteentzako plan bereziekin eta miaketekin; kooperatiba eta lan-sozietateak bultzatzea; lan-ikuskaritza, eta soldata arrakalaren aurkako borroka; kolektibo zaurgarrientzako enplegurako programa bereziak; edo Lanbideren eta DBEren erreforma.\nEta ukatu egin du Eusko Jaurlaritzak negoziatzeko borondaterik izan ez duenik Aurrekontuen negoziazioan, oposizioak dioen bezala, eta PSE-EEk udaletan lortu dituen akordioak ekarri ditu gogora, zeinak Covid-19arengatik une bereziki zailean era publikoan adierazitako borondatearen emaitza baitira. Eta Sailaren jardueraren berri emateko edo Elkarrizketa Sozialeko Mahaian hitzartutakoa azaltzeko oposizioarekin eta gizarte eragileekin izandako topaketak jarri ditu adibide modura.


Sabin Salaberri: "Goi mailako musika ikasketek Bilbon izan behar lukete egoitza" - Euskonews\nElkarrizketa: Sabin Salaberri Sabin Salaberri, musikaria "Goi mailako musika ikasketek Bilbon izan behar lukete egoitza" * Ismael Diaz de Mendibil Arabak musikari on eta ezagun asko izan ditu azken boladan, eta horietako gehienak Sabin Salaberriren ikasleak izan ditugu. Ez da lan erraza arabar honen joan etorriak lau hitzetan laburtzea, baina apaiztegian sartu zenetik gaurdaino musika izan du ardatz. Gasteizko apaiztegiko "Schola Cantorum" taldearen arduraduna, Araba abesbatzaren sortzailea, Jesus Guridi musika eskolako irakaslea, ikasketa burua eta zuzendaria... Horrela, bere lana aintzat hartuz, 1996an San Fernandoko Arte Ederretako Akademiaren kide izendatu zuten. Bestalde, irakaskuntzan ez ezik musika lantzen ere ibili da Salaberri. Musika lan ugarien egilea da, orkestrarentzako zein abesbatzentzako, besteak beste, "Gabonetako hiru kantak", "Gora Araba", "Oroimenez", "Guridi, ehun urte", "Gurea da" edota "Mendirik mendi". Bere herrian jaio zen Vicente Goikoetxea bezalaxe, musikari handia dugu Sabin Salaberri. Sabin, 66 urte dituzu. Zer moduz bizi zara jubilaturik? Musikariok ez gara inoiz jubilatzen. Gure lana sormenezkoa denez, bukaezina da, eta hori dela eta, ez diogu lan egiteari uzten. Hori bai, orain ez daukat ezarritako ordutegirik eta ofizialki jubilaturik nago. Hala eta guztiz ere, musika eskolara egunero joaten jarraitzen duzu. Bai, baina aurtengoa izango da azken ikasturtea. Oraindik musika klase batzuen arduraduna naiz eta bederen, oso ikasle finak ditudala esan behar dut. Esan digutenez, zu ere oso ikasle fina zinen, apaiztegian ibilitakoa, gainera. Bai, badakizu, garai hartan hamaika gaztek ikasten genuen bertan. Nire herriko apaizaren bitartez, Aramaiokoaren bitartez, alegia, apaiztegian sartu nintzen, orduko beste gazte asko bezalaxe. Askok eta askok hori genuen ikasteko aukera bakarra. Ni, esaterako, hori izan ez balitz, ez dakit Aramaiotik irtengo nintzatekeen. Hortaz, Gasteizera etorri nintzen. Ederki, baina ez didazu erantzun ikasle finazinen ala ez. Nire seme alabek diotenez, bai. Nire kalifikazioak erakusten dizkiedanean, gauza bera esaten didate beti: "Aita, nota hauekin zuk ez zenuen lagunik, ezta?". Nire erantzuna, berriz, honako hau izaten da: "Bai, oso kalifikazio onak izaten nituen, baina orduan egin nituen lagunek, lagun izaten jarraitzen dute". Apaizgaiaz gain, apaiza ere izan zinen? Bai, hamazazpi urtez izan nintzen apaiza. Badakizu, horrelako instituzio batetan sartzen zarenean, ez duzu besterik ikusten eta gainerako gauzak alde batera uzten dituzu. Halere, urteak aurrera joan ahala, mundua askoz zabalagoa dela antzematen duzu. Hori ez duzu egun batetik bestera somatzen, hau da, pixkanaka pixkanaka ohartzen zara. Begiak ireki eta beste bide batzuk ikusten dituzu... Apaiztegiko mundua txikia zen eta egunero ezagutzen nituen hamaika gauza berri ez ziren bertan kabitzen. Beste asko bezalaxe, apaiza izateari utzi zenion. Nola hartu zintuen orduko gizarteak? 40 urterekin edo utzi nuen. Orduko gizarteak ez zuen hura onartzen. Kritika zorrotzak ere entzuten nituen: "Aizu, inork ez zintuen bide hori hartzera behartu, erabakia zeurea izan zen eta. Zergatik hartu zenuen bide hori? Gero uzteko?". Oso gazte ginela hartu gintuzten apaiztegian, badakizu. Bide hori utzi eta beste bat hartu zenuen. Urte batzuk beranduago ezkondu zinen eta seme alabak ere izan zenituen. Alabaina, argi esan behar dut ez naizela damutzen. Bizitza den bezalakoa da. Apaiztegiak ikasteko aukera eskaini zidan, bestela zaila baitzen ikasten jarraitzea orduan. Gainera, apaiza izan nintzen bitartean, une politak eta ederrak bizi nituen. Ilusio handiz egiten genuen lan eta ez naiz ezertaz lotsatzen. Pentsa! Garai hartako Gasteizko apaiztegian 800 ikasle inguru geunden, gaur egun berriz, ez dakit zortzi bat dauden. Ze aldea dagoen!. Beraz, ez zinen ez dakit zein herritako apaiza edota eliza batetako arduraduna izan, baizik eta apaiztegian irakaskuntzan ziharduen irakaslea. Bai, apaiztegiko ikasketak bukatu nituen eta bertan geratunintzen irakasle bezala. Horixe zen nire lana, kanpora irten gabe. Hain zuzen ere, apaiza izateari utzi nionean, irakaskuntzan jarraitu nuen. Lehendabizi, Olabide Ikastolan ibili nintzen eta urte batzuk beranduago, Gasteizko musika eskolan. Izan ere, musika izan da nire ardatza beti. Carmelo Bernaola Gasteizko musika eskolako zuzendaria zela, ikasketa buru izendatu ninduen eta ordutik han nauzue buru belarri. Eskolan oso musikari onak ditugu, tankera guztietakoak gainera, bai klasikoan zein rockean. Han Juanjo Mena orkestra zuzendariarekin edota Hertzainak rock taldeko lagun batekin topo egin dezakezu. Ez dakit kasualitate hutsa den, baina gure herriko musikari askok eta askok apaizekin landu zuten euren bokazioa. Bai dela bitxia, bai. Horren inguruko lan sakona egitea gustatuko litzaidake. Joan zen mendeko hasieran oso organista onak egon ziren gure herrian, besteak beste, Guridi (bere lanbidea zen), Zubizarreta... Guztiak musikari onak izan ziren eta guztiak organoaren inguruan ibilitakoak. Horiek abesbatzak sortu zituzten Euskal Herriko herrietan eta, horiei esker, musika zabaldu zen. Ni horrela hasi nintzen Aramaion. Txikitatik hartzen gintuzten eta, oharkabean, solfeoa ikasten ari ginen. Ikusten duzunez, musika herriko elizan bertan ikasten genuen eta ,horren ondorioz, elizak musikan izan duen eragina antzeman daiteke. Abesbatzak aipatu dituzu. Zu ere Araba abesbatzan ibilitakoa zara. Bai, nire bizitzaren zati garrantzitsu bat izan zen hori. Abesbatza Gasteizen sortu zenean, apaiztegian nengoen oraindik eta taldea zuzentzeko deitu ninduten. Apaiztegian izan nituen ikasle askorekin topo egin nuen Araba abesbatzan. Lagun berriak egin nituen eta horrek aldatu zidan bizitza. Ez dakit begiak ireki zizkidaten ala beste ikuspegi batzuk ezagutu nituen, baina nire pentsamolde batzuk aldatu ziren. Beste bide batzuk ikusten hasi nintzen. Bestalde, frankismo garaian murgilduta geunden eta zentsurak agintzen zuen orduan, are gehiago, Araba taldea euskaltzalea zela jakinez. Gaiaz erabat aldatuz, musikariak lagun arraroak al zarete? Gure sentimenduak, gogoak... plazaratzeko, azaltzeko hizkera berezia dugu. Musikarien arteko elkarrizketa batean sartzea zaila da eta batzutan, are zailagoa zerbait ulertzea. Dena den, ez ulertzea normaltzat jo behar dugu, hizkera berezia dugu eta. Azken urteotan musika ikasketen berri izan dugu gurean. Aurrerantzean goi mailako musika ikasketek Donostian izango dute egoitza. Bilbok eta Gasteizek ere bereganatu nahi izan zituzten, baina alferrik. Politikak baldintzatu du erabakia; benetako baldintzak aintzakotzat hartuta, Bilbo baita lekurik egokiena eta ez Donostia. Batetik, Bilbok ikasle kopururik handiena dauka eta bestetik, besteek baino kultur ekintza gehiago du. Gauzak diren bezalakoak dira, besterik gabe. Gasteiz nire hiria duzu, baina... Gasteiz? Batzuk nirekin haserretuko dira, baina gure hiriak ez zituen baldintzarik onenak betetzen. Gasteizko udaleko agintariek auditorium bat eraiki nahi dute. Hain zuzen ere, euren egitasmoak betetzen badira, 1500 lagunentzako auditorium bat eraikiko da. Zer deritzozu horri? Gasteizen ez dugu horrelakorik behar, Principal Antzokiko kontzertuetara oso jende gutxi joaten garelako. Musika entzuteko, behintzat, daukagunarekin nahikoa da. Haiek diotenez, Principal Antzokiko eszenatokia hainbat ikuskizun antolatzeko txikia da, hori beste gauza bat da, ordea. Beste ikuskizun batzuk Gasteizen izateko agian bai; baina kontzertuak ikusteko ez, ezbairik gabe. Aireporturik onena egin genuen eta ez dugu bidaiaririk. Munduko abere plazarik onena (gaurko Buesa Arena) eraiki genuen eta egun ez dago abererik. Lakuan zahar egoitza izugarria (egun Eusko Jaurlaritzako bulegoak direnak) aurreikusi zen eta gero ez zegoen betetzeko zaharrik. Zeure ustez, zer nolako etorkizuna dauka musikak XXI. mendean? Gure atzetik oso musikari onak datoz eta horren ondorioz baikorra naiz. Hala eta guztiz ere, atzetik datozen gazteek ez dute lan erraza izango, gehienetan gizarteak ez baitu artistaulertzen. Horrela izan da beti eta are gehiago bizi garen bolada honetan. Artistak gizarteak baino urrunago jotzen du beti, hau da, txaloak behar dituzunean ez dituzu izaten eta behar ez dituzunean, goian zaudelako, orduan jasotzen dituzu. Elkarrizketa hasi baino lehen, gero eta lasaiago bizitzen saiatzen zarela esan didazu, baina oraindik izango duzu zer eskatu bizitzari. Alde batetik, gure gizarteak gauza txar asko dituela ikusten dut. Horrela izanda ere, beti aurrera egin behar dugu, ordea. Zer egingo dugu bestela? Gauzak poliki poliki konpontzeko gai garela uste dut. Bestetik, elkarrizketa ezinbestekoa ikusten dut, politikan ez ezik gizarte arlo guztietan ere. Arazoak konpontzeko dugun tresna bakarra elkarrizketa da, gure komunikatzeko era hitza baita. Pertsonalki? Sabin Salaberri bezala? Gauza gutxi. Irakaskuntza izugarri gustatzen zaidanez, ikasleekin harremanetan jarraitzea gustatuko litzaidake. Nire ikasleek musika nahi dutelako lantzen dute eta horrela lan egitea oso atsegina suertatzen da. Ekonomilariak, kazetariak, informatikoak... denetatik asko ditugu, baina guztiak beharrezkoak dira. Musikariok, berriz, ez gara beharrezkoak; alabaina, gu barik, bizitza ez litzateke hain polita izango. Zure lagunek diotenez, gizon ona eta zintzoa zara. Guztiek bezala, lagunak eta etsaiak ditut eta zuk, antza denez, lagunekin bakarrik hitz egin duzu. Nire gogoetak eta ideiak ez ditut inoiz ezkutatu. Esaterako, nire euskaltasuna ahazteko eskaini didate eta noski, ez dut horrelakorik onartu. Araba mailan politikaria izatea ere eskaini didate eta baztertu dut... Beti oso argi izan dut zein zen nire bidea. Gaztea nintzela biologia ikasteko gomendatu ninduten eta ni, burugogor, ezetz, musika zela nirea. Esan eta izan. Argazkiak: Ismael Diaz de Mendibil Euskonews & Media 150.zbk (2002/1/11 18) Eusko Ikaskuntzaren Web Orria


"Asko formatu nintzen Udaberrin" - Tolosa - Tolosaldeko ataria\n"Asko formatu nintzen Udaberrin"\nTolosaldeko Ataria 2019-06-14 17:18\nUdaberri Dantza Taldeko kidea ere izana da tolosarra.\nEsana duzu, zarenaren %90 Udaberrigatik zarela. Zer da Udaberri dantza taldea zuretzat?\nZaila da ehuneko bat jartzea eta, 90 esan nuenean, horrekin esan nahi nuen, asko. Orain beste bizitza bat daukat, baina egia da nire lagun onenak hor egin ditudala. Ostiralero batera afaltzen dugu, eta noizean behin parranda egiten dugu, eta orain eskopeteroetan aterako gara. Niretzat, nire bizitza izan da. Ez bakarrik lagunak, baita sozialki ere: zenbat ireki ginen, zenbat bidaia egin genituen, euskalduntasuna,... Etxetik ere asko jaso dut, eta nire gurasoak ere hor daude. Baina dantzan egin genituen urte horietan guztietan, uste dut egin genuela lana; euskal kulturaren alde, dantzaren alde eta euskararen alde. Tolosako saltsa guztietan sartzera eraman gintuen. Eta ikustea, orain ere, Udaberrikoak hor daudela, eta ze indartsu, eta ze giroa daukaten, eta gu baino askoz hobeto egiten dituztela gauzak... Bada, horren ardura pixka bat guk ere badaukagu, eta gure aurrekoek ere bai.\nBertako giroak harrapatu zintuen.\nNi dantzara noa gustatzen zaidalako, baina, ondo ez banu pasako? Zergatik atera gara bordon dantzariak? Sanjoanetan ondo pasatzen dugulako! Kulturaren, euskararen, Euskal Herriaren alde egin... Lagunekin ondo ez baduzu pasatzen, ez duzu egiten. Dena da bat. Ondo pasatzea eta gozatzea da, eta mundu honetan, horretarako, lagunak bezalakorik ez dago. Lagunak dira gauzarik aberasgarrienetakoa, eta niri Udaberrik eman dit hori. Nire eraikuntza izan zen. 15 urterekin hasi nintzen Udaberrin. Zure nortasuna eraikitzen ari zaren garaian; eta nik, onartu behar dut, nire nortasuna 14-15 urterekin nahiko ahula zela. Sufritu nuen. Asko formatu nintzen Udaberrin. Dantzak eta arlo sozialak egin zuten, neurri handi batean, gaur naizena. Nire gurasoak ere hor daude, eta asko miresten ditut.\nBidaiak izan dira Udaberriren parte. Hortik bidaietara sena?\nZaila da esatea, baina nik uste dut baietz. Hori, gehi nazioarteko gauzak beti asko interesatu izan zaizkidala. Hasieran Espainia mailan hasi ginen, baina, gero, Praga, Irlanda edo Austria. Guretzat urte guztiko saria izaten zen: hamar egun, lagunekin, gazte-gazte eta, gainera, zertara, eta euskal kultura eta dantzak erakustera. Zoragarria.\nArtxiboan ere lan handia egindako zara, Udaberri dantza taldean.\nHistoria zalea izan naiz betidanik, eta hori bai zor diodala nire aitari. Juan Mari Urruzolaren moduko pertsona bat topatu nuen, eta asko ikasi nuen berarekin. Berak sortu zuen ikerketa saila, eta gero ni sartu nintzen. Ni liburuak erosten, artxiboa osatzen, dena gordetzen hasi nintzen. Ikerketa deitzerik baldin badago; aztertzen hasi ginen dantzak nondik zetozen-eta. «Dantza egiten dugu, baina zergatik egiten dugu, eta zertarako?». Kausak bilatu, aztertu, liburuak irakurri, artxiboren bat edo beste zapaldu, jende helduarekin hitz egin... Hori aurretiko lana da, eta niri gerokoa ere gustatzen zait, hau da, besteei erakusten saiatzea, eta hori guztia egiten zergatik ari garen azaltzea. Saiatzen ginen Juan Mari eta biok, baina ez genuen beti lortzen. «Zer da aurreskua? Zer esan nahi du? Zein eboluzio izan du? Zertarako egiten da?». Esanahiak dauzka eta garrantzitsuak dira. Lekukotza da gerorako, eta oroimen historikoa da, guri utzi diguten moduan, guk ere ondorengoei uztea.\nDantza munduan ere aldaketak emateko borroka egin zenuen eta, orain, belaunaldi berriak lanean ondo ari direla uste duzu.\nBai. Lagunak gara, baina haserreak ere eduki genituen, eta denborarekin konpontzen genituen. Batzuk berritu egin nahi genuen, aldatu; ezin genuen betiko argazkiarekin geratu. Hori da oinarria, baina goazen gauza berriak egitera. Ikusten genuen berritzen zuten taldeak aurrera egiten zutela eta, kasu horretan, gure taldea oso-oso itxia zen. Ni asko pozten naiz oraingoek lortu dutelako. Ez nuen ofizialki inoiz esan, baina denok txalotu dugu emakumeak bordon dantzan sartzea. Behin ere ez da berandu, baina nik hori komentatu nuen duela urte pila bat. Modan jarri aurretik, nik aspaldi esaten nuen emakumeak dantzan egon behar zutela. Ni bezain jende irekia eta berritu nahi zuena bazen, baina horretan itxi egiten ziren: bordon dantza sakratua zen. Zorionez lortu da, eta zoriontzen ditut, baina lehenago lortu behar genuen. Amorru txikia daukat oraindik, eta igarri egiten da. Neskak loreontzi moduan sentitzen ziren, eta neurri batean horrela zen. Guk ez genuen lortu baina, zorionez, gazteek lortu dute.


Manuel Irujo eta Nafar arazoa - Euskonews\nManuel Irujo eta Nafar arazoa Manuel Irujo eta Nafar arazoa * Josu Chueca Intxusta Baten bat Manuel Irujok idatziriko lanetara hurbiltzen bada, sarritan, Nafarroaren eta gainontzeko euskal lurraldeen arteko loturaren arazoarekin topo egiten du. Oso gogokoa zuen on Manuelek "Vasconiatik Naparrura, Naparrutik Euzkadira" hitz jokuaren bitartez, ikuspegi historiko batetik, auzi horri heltzea. Kontzeptu horiek isladatzen duten haria dela medio, Euskal Herriaren bilakaera historikoa, bere lurraldetakoa eta, azken batean, euskal nazionalismoak aldarrikatzen zuen eta duen helburu politikoa, euskal guztion batasunarena, alegia, azaltzen zuen politikari lizarratarrak. Manuel de Irujo. "Manuel de Irujo Ollo. Lizarra/Estella 1891/9/25 Iruñea/Pamplona 1981/1/1 Erakusketan egindako argazkia Berak, eztabaida horretan, ez zuen inongo zalantzaren izpirik. Bere idazlanetan, nonahi aurkitzen ditugu honako adierazpen hauek edo antzekoak: "Nafar peto petoa naizelako euskal nazionalista naiz. Eta, bide batez, abertzalea naizelako, Euskadiko ezinbesteko osagaitzat jotzen dut Nafarroa". Dena den, gaur egun arte, eman den bilakaera politikoak ez du bat egin Irujok eta bere alderdikideek, alde horretatik, aldarrikatzen zuten politikarekin. Izan ere amaitu berria dugun XX. Gizaldian Hego Euskal Herriko lurraldeek, beraien arteko egituratze politiko amankomuna gauzatzeko aukera izan dutenean Nafarroa esparru horretatik kanpo gelditu da. Jakina denez, II. Errepublikan eta Francoren ondorengo trantsizioko garaietan, Autonomi Estatutuen eztabaida kaleratu zenean, Arabak, Bizkaiak eta Gipuzkoak bat egin zuten dute proiektu horren gerizpean, Nafar arazoa azaleraziz. Aipaturiko abagunetan, Manuel Irujo, buru belarri aritu zen nafarrek bat egin zezaten beste lurralde euskaldunekin. Errepublikako urteetan, 1931 1932 biurtekoan, bereziki, Lizarratik, bere anaiekin batera, deialdiak, aldarrikapenak, propaganda eta ekimenak aurrera eraman zituen Euskal Autonomi proiektua Nafarroan ere errotu zedin.Nafarroak 1932ko ekainaz geroztik lehia horretatik at gelditu zelarik, politikari nafarrak bere arrenkura azaldu zien alderdikide askori, nahiz eta hurrengo urtetan ohikoa zuen leialtasunez, EAJren ekimen politikoetan, su eta gar aritu. Konpromezu politiko hau, 1936ko altxamendu faxista eta ondorengo gerra bezalako egoera latzenetan ere, sakondu zuen Manuel Irujok. Bere erbestaldi luzean beti oso gertu izan zituen bere sorlekua eta honen inguruko arazoak. Lehen urteotan, Frankismoa garaitzeko, itxaropenek iraun zuten bitartean, estrategia eta programa politiko eta erakundetze mailako bitartekoak martxan jartzeko. 1950az geroztik, propaganda mailan, soil soilik bazen ere, bultzatzaile zein idazle emankorra eta nekegabea izan zen, mundu osoan zehar, kaleratzen ziren aldizkari abertzale gehienetan parte hartuz. Diktadura frankista luzea amaitu zelarik, Irujok ordurako zuen adinari bizkarra emanez, Iruñeratu zen abiatzen ari zen Trantsizioak eskeintzen zituen baliabidetaz borrokatzeko. Nafarroatik senatore hautatua izan zelako jardun zuen Konstituzioaren eztabaidetan, baita euskal parlamentarien asanbladan ere. Nafarroan, zegoen indar erlazioa, UCDren aldekoa, alegia, eta sozialistek, auzi horretan, eman zuten aldaketa politikoa zirela medio, Nafarroa, bigarren aldiz, gelditu zen bide bazterrean, Euskal Estatutu amankomuna gauzatzeko tenorean. Eusko Alderdi Jeltzaleak, esparru abertzalean, II Errepublikan izan zuen nagusigoa galdurik zuen arren Manuel Irujo, ia ia bere azken arnasa eman arte, lehiatu zen, sarreran aipatu dugun leloa "Nafarroatik Euskadira" hitzekin bere ideal politikoa laburbiltzen zuena, erdiesteko asmoz. Bistan dago, Nafar arazoa sentitzen duen orok Manuel Irujorengan ezinbesteko erreferentzia duela. Josu Chueca Intxusta, UPV EHU Euskonews & Media 141.zbk (2001/10 26/11 2) Eusko Ikaskuntzaren Web Orria


Fourneville - Wikipedia, entziklopedia askea.\nGenneville, Gonneville-sur-Honfleur, Saint-Gatien-des-Bois eta Le Theil-en-Auge\n490 (2018ko urtarrilaren 1a)\n252 (%51.4) 243 (%49.6)\nFourneville Frantziako udalerria da, Calvados departamenduan dagoena, Normandia Beherea eskualdean. 2013an 507 biztanle zituen.\n2007an Fourneville udalerrian erroldatutako biztanleak 470 ziren. Familiak 160 ziren, horien artean 20 pertsona bakarrekoak ziren (4 bakarrik bizi ziren gizonak eta 16 bakarrik bizi ziren emakumeak), 54 seme-alabarik gabeko familiak ziren, 78 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 203 etxebizitza zeuden, 163 familiaren etxebizitza nagusia ziren, 38 bigarren erresidentzia ziren eta 2 hutsik zeuden. Etxebizitza guzti hauek 202etxeak ziren. 163 etxebizitza nagusietatik 146 bere jabearen bizilekua ziren, 13 alokairuan okupaturik zeuden eta 4 doan lagata zeuden; 3 etxek bi gela zituzten, 11 etxek hiru zituzten, 25 etxek lau zituzten eta 124 etxek bost zituzten. 134 etxek euren parking plaza propioa zuten azpian. 47 etxetan ibilgailu bat zegoen eta 111 etxetan bat baino gehiago zituzten.\nFourneville udalerriko biztanleria-piramidea 2009an .\n2007an lan egiteko adina zuten pertsonak 310 ziren, horien artean 224 aktiboak ziren eta 86 inaktiboak ziren. 224 pertsona aktiboetatik 220 lanean zeuden (119 gizon eta 101 emakume) eta 4 langabezian zeuden (2 gizon eta 2 emakume). 86 pertsona inaktiboetatik 29 erretiraturik zeuden, 27 ikasten zeuden eta 30 "bestelako inaktibo" gisa sailkaturik zeuden.\n2009an Fourneville udalerrian 164 unitate fiskal zeuden, 496 pertsonek osaturik. Pertsona bakoitzeko diru-sarrera fiskalaren mediana urteko 18.204 euro zen.\n2007an zeuden 22 komertzioetatik, 2 bestelako produktu industrialen fabrikazioko enpresak ziren, 6 eraikuntza enpresak ziren, 2 ibilgailuen saltze eta konpontze enpresak ziren, 1 higiezinen enpresa zen, 8 zerbitzu enpresak ziren, 2 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Fourneville udalerrian 13 nekazaritza-ustiategi zeuden, 336 hektarea erabiltzen.\nLe Theil-en-Auge (1,4 km)\nGonneville-sur-Honfleur (3,2 km)\nGenneville (3,2 km)\nSaint-Gatien-des-Bois (3,7 km)\nÉquemauville (4,4 km)\nBarneville-la-Bertran (4,9 km)\nSaint-Benoît-d'Hébertot (5,1 km)\nVieux-Bourg (5,1 km)\nTourville-en-Auge (5,1 km)\nQuetteville (5,8 km)\nBNF: 15247700n (data)


DataNumen: Nazioarteko Erakundeetako kide izatea\nHasiera Nazioarteko erakundeetako kide izatea\nNazioarteko erakundeetako kide izatea\nDataNumen arreta handia eskaintzen dio nazioarteko truke eta lankidetzari. Kide eta lankidetza ugari ditu nazioko eta nazioarteko erakunde garrantzitsuekin. Hemen zerrendatutako erakundeekin harreman estua mantentzen dugu, baina DataNumen software, commonweal, ingurumen eta gizarte konpromisoen arloetako beste ekimen eta lankidetza ugaritan ere aktiboa da.\nSoftware eta Informazioaren Industriaren Elkartea\nSoftware eta Informazioaren Industriaren Elkartea da most software eta eduki digitalen industriako merkataritza elkarte garrantzitsuak. SIIAk zerbitzu globalak eskaintzen dizkie gobernuekiko harremanetan, negozioen garapenean, hezkuntza korporatiboan eta jabetza intelektualaren babesean enpresa nagusiei.\nSoftware Saltzaile Independenteak antolatzea\nSoftware Saltzaile Independienteen Erakundea (OISV) software garatzaileek, merkaturatzaileek, banatzaileek eta saltzaileek osatutako kooperatiba da, beren pentsamenduak eta ideiak konbinatzen dituztenak software eta praktika hobeak sortzeko guztiontzat. OISV berdintasuna, demokrazia, zintzotasuna, elkartasuna eta besteei beren helburuak lortzen laguntzeko balioetan oinarritzen da.\nSoftware industriaren profesionalak\nSoftware Industriaren Profesionalak software industriako kideak ordezkatzen dituen munduko talde handienetako bat da, 2400 kide baino gehiago ditu 93 herrialdetan.\nSoftware Industriaren Profesionalen Elkarte Independentea\nAISIP software industria independentean lan egiten duten pertsonentzako elkarte profesionala da. Most AISIPeko kideek softwarea eta zerbitzuak saltzen dituzte beren webguneetatik, eta merezi duten produktu baliotsuak eskaintzen ahalegintzen dira errenta sortzen duten bitartean.\nHezkuntza Software Kooperatiba\nESC (Educational Software Cooperative) irabazi-asmorik gabeko korporazioa da, hezkuntza-softwarearen garatzaileak, argitaratzaileak, banatzaileak eta erabiltzaileak biltzen dituena.\nDatuak berreskuratzeko nazioarteko elkartea\nIPDRA (International Professional Data Recovery Association) l. Zuten erakunde eta pertsonei laguntzeko sortu zenost Datuak berreskuratzeko konpainia kualifikatu, esperientziadun eta ziurtagirira zuzenduz.


Munduko 20 lakurik sakonenak - Victor Mochere\nMunduko 20 lakurik sakonenak\nAintzira urez betetako eremua da, arro batean kokatua, lurrez inguratua eta aintzira elikatzeko edo husteko balio duen edozein ibai edo beste irteera batetik bereizita. Lakuak nonahi aurki daitezke; eskualde menditsuetan, arroetan, urtutako glaziar eremuetan eta rift guneetan. Glaziarren mugimenduek, lur-jausiek, izotzaren presak, hondoratzeek, sumendien erupzioek eta beste batzuk gizakiak sortutakoak izan dira. Zehazki kokatuta dauden lekuaren arabera, lakuak bolumen, eremu eta sakoneran aldatzen dira.\nBatimetria ozeanoen edo lakuen hondoen urpeko sakoneraren azterketa da, hidrografiaren aterki zabalagoaren pean sartzen den zientzia geografikoa. Funtsean, urpeko topografiaren baliokidea da. Sestra-lerroek ur-masen ezaugarri fisikoak irudikatzen eta aztertzen laguntzen dute, ozeanoetatik hasi eta lakuetaraino. Azterketa batimetriko gehienak sonar sistemen bidez egiten dira, ozeanotik eta lakuen hondotik "ping" egiten duten pultsuak transmitituz, azpian dagoena deskubrituz.\nHona hemen munduko 20 lakurik sakonenak.\nCarrera jenerala-Buenos Aires\nRoku vs Amazon Fire Stick: Zein da hobea?\nNola irabazi dirua zure blogean


Mariren jaitsierak eman die hasiera Beasaingo jaiei | Babesledun edukia | Naiz\nBi urte hauetan faltan bota diren festa giroa eta alaitasuna berriro itzuli dira Beasainera, La Salleko ikasleek piztu duten txupinazoarekin eta Mariren jaitsierarekin. Ekainaren 5a arte, egitarau zabala antolatu du jai batzordeak, tartean larunbateko danborrada berriztatua.\nSuziriaren ostean, erraldoi eta buruhandiek hartu dituzte Beasaingo kaleak. (Jaizki FONTANEDA | FOKU)\nLoinatz jaien egitaraua\nItxaronaldia luzea egin da, baina azkenean iritsi da Loinatz jaiak behar bezala ospatzeko ordua. Hamar egunez, adin eta gustu guztiei zuzendutako ekitaldiak antolatu dira, «denetik eta denentzat».\nTxupinazoa ostiralean izan, maiatzak 27, eta aurten La Salle ikastetxeko ikasleei egokitu zaie suziria piztea. Jarraian, erraldoi eta buruhaundiak irten dira kalez kale dultzainero, txistulari eta musika eskolako bandak lagunduta.\nGaueko 22.30ean, Mariren jaitsiera egingo da Loinazko San Martin plazan eta eguna Koskola txarangaren irteerarekin eta Muxutruk taldearen kontzertuarekin amaituko da.\nAurtengo egitarauan hainbat berrikuntza izango da, nagusiena larunbateko danborradak izango duen formatu berria, hausnarketa baten emaitza bezala. Horrela, lehenbizi haurren danborrada irtengo da 17.30ean Urbialde plazatik, eta 18.45ean helduen danborradarekin elkartuko da Loinazko San Martin plazan hainbat pieza elkarrekin jotzeko. Bitartean, omenaldia eskainiko zaio Pello Irizar herriko musikari eta konposatzaileari. Ondoren, helduen danborrada irtengo da bere ibilbidea osatzeko.\nBestalde, eta herritarren eskaerari erantzunez, erraldoi eta buruhaundien presentzia areagotu egingo da. Gainera, Koxkolo, Bagoilari eta Pitxu buruhaundiak berritu egin dira eta hauen zeregina ere aldatu egingo da. Izan ere, hemendik aurrera erraldoien inguruan ibiliko dira, haurren atzetik korrika egin gabe, eta gertutasunez goxokiak banatzen ibiliko dira.\nMusikari dagokionez, kontzertuen eskaintza handitu egingo da. Asteleheneko koadrilen egunean Cafe Irlandes taldearen kontzertua izango da Erauskin plazan; lehen igandean (maiatzak 29) su-festa musikatuaren ondoren Erabatera taldearen kontzertua izango da Bideluze plazan; eta mozorro egunean (ekainak 4), Spolen Girls taldea izango da Erauskin plazan baita ere.\nGainontzean, Muxutruk, Kilimak taltea, Goizeresiko txistulariak, Koxkola txaranga, Loinaz Musika Eskolako musika banda, Gabezin taldea, Tsunami taldea, Amak taldea, Musika eskolako trikitilariak eta Dj Disnoktia izango dira besteak beste.\nOhiko ekitaldiek, tradizioarekin lotura dutenek eta kirol jarduerek bere lekua izaten jarraituko dute egitarauan; sokadantza (agintari, haur eta helduena), asteleheneko prozesioak, pilota txapelketa herrikoiak, koadrilen arteko futbitoko finala, arrantza lehiaketa, xake jokaldiak, haurrentzako jolasak, astearteko azoka berezia, bertso saioak, elkarteen arteko sukaldaritza lehiaketa, dantza topaketa, herri kirol jaialdia, dantzaokea eta beste hainbat ekitaldi.\nErakunde eta establezimendu kolaboratzaileak:


Oinarrizko gomendioak | Caja Rural de Navarra\nJarraitu gomendio hauei Interneten erabateko segurtasunez eragiketak egiteko.\nErabiltzailea eta pasahitza gako pertsonalak eta besterenezinak dira. Segurtasuna bermatze aldera, datu horien konfidentzialtasuna mantendu behar da. Gomendagarria da ez erabiltzea pasahitza hutsalik edo aise ondoriozta daitezkeenak, ez eta hirugarrenei uztea ere, eta komeni da aldian behin aldatzea.\nEz eman zure daturik ez finantza daturik ere. Ez da gomendagarria zure daturik eta finantza daturik ematea, ez bazaude ingurune seguruan eta hornitzaileak konfiantzazkoak ez badira.\nEz eman zure gakorik, ezta zenbaki sekreturik ere. Erabiltzailea izango da bere sarbide gakoekin egiten dituen ekintza guztien arduraduna. Horregatik, ez utzi zure kodeak, ingurunean Rural Kutxakoak ez badira, ezta bide alternatiboak erabiliz (posta elektronikoa, telefonoa, etab.) Rural Kutxakoak direla esaten dutenean ere eta proposamen engainagarriak, sustapenak edo opariak eskaintzen dituztenen ere, edota akats teknikoak gertatu direlakoan gako horiek aldatzera behartzen zaituztenean, egungoek eskatuta ere, zeren Rural Kutxak INOIZ ere ez baitizu datu pertsonalik batere eskatuko postaren bidez.\nEz onartu ezezagunengandik heldu den dokumenturik eta artxiborik. Izan ere, BIRUS arriskutsuak sartzeko bidea izan daiteke, oso kaltegarriak zure sistema eragilearentzat. Horregatik, igorlea ez bada fidatzekoa edo haren sinesgarritasuna zalantzazkoa bada, ez sartu postak ekar dezakeen dokumentuetan eta ez sakatu estekarik. Gainera, garrantzitsua da birusen aukako sistema bat instalatzea, huraxe erabili eta aldian behin eguneratzea.\nGogoratu INOIZ ere ez dizugula zure daturik eskatuko. Zure segurtasuna bermatze aldera, INOIZ ez dizugu zuri zuzenean datu pertsonalik, finantza daturik eta/edo gakorik eskatuko, posten bidez edo telefono bidez. Inoiz horrelako daturik eskatzen badizute bitarteko horietakoren bat erabilita, jar zaitez harremanetan berehala zure Entitatearekin.\nGogoratu INOIZ ere ez dizkizugula zure koordenatuak eskatuko, ez bada ruralvía barruan egin duzun eragiketa bat sinatzeko. Kontuan hartu segurtasun maila handiagoa eskatzen duten eragiketa jakin batzuek kautotze sistema bikoitza beharko dutela, eta bi sinadura koordenatu edo zure sakelakora bidalitako gako bat eskatzen ahal dizute. Inoiz bestelakorik eskatzen badizute, ez fidatu eta jar zaitez harremanetan zure ohiko bulegoarekin, 902 310 902 zenbakira deituta, iruzurra egiteko saiakera izan baitaiteke.\nEz erabili ekipo publikorik edo partekaturik, ezta zu ikus zaitzaketen tokirik ere.\nSare sozialak. Ez erakutsi hirugarrenei eta/edo ezezagunei zure profilean argitaratutako zure datuak.\nErabili deskonexio botoia. Ruralvíatik atera nahi duzun bakoitzean, gomendagarria da “deskonektatu” botoia erabiltzea, sistematik ahalik eta arriskurik txikienarekin ateratzeko.\nEgiaztatu Ruralvíara egin duzun azken sarrera. Egiaztatu egin duzun azken konexioaren data eta ordua, bai eta zure saldoak eta mugimenduak ere, inolako irregulartasunik ez dela gertatu ikusteko.\nEskuratu software eguneratuak. Erabili birusen aurkako softwareak eta denetariko babes programa eguneratuak zure ordenagailurako, eta erne ibili desfasatuak ez gelditzeko.


(«Jan Bruegel Zaharra» orritik birbideratua)\nDavid Teniers Zaharra (co-father-in-law )\nPieter III. Brueghel (nephew )\nBrusela eta Herbehereak\nJan Brueghel Zaharraren familia, Rubensen margolana\nJan Brueghel Zaharra (ˈjɑn ˈbɾøːɣəl ahoskatua; Brusela, 1568 - Anberes, 1625eko urtarrilaren 13a) flandestar margolaria izan zen. Bruegel Zaharraren bigarren semea zen. Janek Anberesen hasi zuen bere margolaritzako prestakuntza. Gero Napoli (1590), Erroma (1593-1594) eta Milan (1595) ezagutu zituen, Borromeo kardinalak babestu zuelarik. Flandesera itzulirik, Anberesen hartu zuen egoitza, Gild-ako maisu izendatu zutelarik (1597). Loreak eta ikuspegiak –bere aitaren modura– miniatura egile baten xehetasunaz margotu zituen eta haren obrak izadi hilak, genero eszenak, mitologiazkoak eta alegoriak biltzen ditu.\nSentiberatasun handiko margolaria, Rubensen lagun eta lankidea izan zen, Bruegel de Veloursek imitatzaile asko izan zituen.\nOrriaren azken aldaketa: 4 martxoa 2019, 13:16.


Zarautzek adinekoen egoitza eta eguneko zentro berria 2021ean\n27 OTS 19\nUdalak Aldundiaren esku utziko du Kortazarreko esparrua, mendekotasun egoeran dauden pertsonentzat zentro bat eraikitzeko\nGipuzkoako Foru Aldundiak eta Zarauzko Udalak ezagutzera eman dute Kortazarreko lurzoruan –udalak Aldundiaren esku utzitakoa– eraikiko den adinekoen egoitza eta Aldapetan eraikitzen ari diren eguneko zentroa aniztasun funtzionala duten pertsonentzat, 2021 urte amaierarako prest egotea espero dena. Horrela adierazi dute Markel Olano diputatu nagusiak eta Xabier Txurruka Zarauzko alkateak, Zarautzera gaur egindako bisitan. “Proiektu honek eragin positiboa izango du Urola Kostako herrietan dauden itxaron zerrendak murriztean”, esan du diputatu nagusiak, eta legealdi hasieratik adineko pertsonen “ongizatea, bizi-kalitatea eta zaintza” lehen lerroan jartzeko aldundiak hartutako “konpromisoa” azpimarratu du.\nKortazarreko esparrura egindako bisitan, Markel Olano eta Xabier Txurrukarekin batera izan da Maite Peña, Gizarte Politikako foru diputatua. Hitzarmen berriak helburu du Urola Kostako gizarte zerbitzuen alorreko eskariari erantzun egokia ematea, adineko pertsonen arretari zuzenduriko hainbat zerbitzuetan plazak gehitzea, hain zuzen ere. Zentzu horretan, Iñurritzako Kortazar lurzoruaren optimizazioaren azterketa egingo da. Udalak aldundiaren esku lagako du esparru hori, Zarautzen eta inguruko udalerrietan plaza gehiago eskaintzeko helburuarekin.\nForu Aldundiak Urola Kostako arreta soziosanitarioren eredua beste kolektibo batzuei hedatzea aurreikusten du. Zarauzko Udalarekin eta lurraldean dibertsitatearen arloan lan egiten duten erakundeekin elkarlanean, aniztasun funtzionaleko pertsonei zuzenduriko eguneko zentro berria irekiko da Aldapetan eta 20 plaza eskainiko ditu. “Izaera berritzailea” izango du, aniztasun funtzional eta premia ezberdinak dituzten pertsonei – “tradizionalki” erakunde jakin batzuek kudeatutako zentro espezifikoetan artatuak izan direnei– erantzuna eta laguntza emango baitie. Horrela adierazi du diputatu nagusiak, eta aurreratu duenez, proiektu hau etorkizunean “Gipuzkoako beste eskualdeetara hedatzeko aukera aztertuko da”. “Lurralde kohesionatua eta aurreratua gara, eta horrelako proiektu berritzaileekin arreta integrala eta banakakoa eskaini nahi dugu, pertsona ardatz duena eta komunitatean gizarteratzea sustatzen duena”, esanez amaitu du Olanok.\nAzken asteetan Gipuzkoako Foru Aldundiak Irungo egoitza berriaren obrak kontratatzeko prozedurari ekin dio eta Usurbilgo zentro berritzailea aurkeztu du. “Inbertitzeko egindako esfortzu horrek, halaber, isla izango du Zarautzen eta, horrenbestez, Urola Kostan”, nabarmendu du Olanok. Gaur Zarauzko Udalarekin batera aurkeztutako akordioarekin –erakundeen arteko lankidetzaren “adibide” dena–, zahartzeari eta mendekotasunari eskainitako arreta sarea “eraldatzen” ari garela esan du diputatu nagusiak, eta gehitu du Gipuzkoa “gizarte politiketan indartsua” izateagatik bereizten den lurraldea dela.\nMarkel Olanok nabarmendu du “beharrezkoa” dela mendekotasun egoeran dauden adinekoei zuzenduriko “plaza kopurua handiagotzea”. Helburua da “etorkizunean suertatu daitezkeen beharrei aurre hartzea”, mendekotasuna duten adinekoak “beraien etxeetan" bizi ahal izateko arreta soziosanitario eredua izan arren, osasun arazoengatik bertan jarraitu ezin dutenerako pentsatuta. Xede horrekin, eta Gipuzkoako Foru Aldundiak martxan jarritako “estrategia integral” bati esker, legealdi amaiera arte “egoitzetan eta eguneko zentroetan guztira 361 plaza” sortu direla azpimarratu du. Eta gaineratu du, estrategia integral hori 2018-2021ko Gizarte Zerbitzuen Mapan islatuta dagoela, eta horri esker 869 plaza berri sortzea proposatzen dugula, horietatik 446 plaza mendekotasun egoera dauden pertsonei zuzenduta eta 155 aniztasun funtzionala duten pertsonei.\nBestalde, Xabier Txurruka alkateak azpimarratu duenez, “akordio hau albiste zoragarria da Zarautzentzat. Gizartearen zahartzea errealitatea da eta, aldi berean, baita erronka handia ere, eta horrek erakunde publikoen aldetik estrategia eta konpromiso argi eta garbia eskatzen du. Proiektu guztien helburu eta ardatz pertsonak direla esaten dugunean, arreta soziosanitarioaren ekipamenduak hobetzearen inguruan ere mintzo gara. Mendekotasun egoeran dauden adineko pertsonen egoitza berri bat martxan jartzeak gure herrian plaza eskatzen dutenen itxaron zerrendak murriztea ekarriko du”.\nDiputatu nagusiak amaitu du gogoraraziz “Gipuzkoan gizarte kohesionatua” dugula, “gizarte-ehun sendo eta gizarte zerbitzu aurreratu batzuei esker”. Gizarte kohesiorako “ezinbestekoa da gizarte politiken eredu honi eutsi diezaiogun eta Gipuzkoan lanean ari gara kolektibo honek ongizatea eta bizi maila duina izan dezan”, gehitu du. Zarauzko Udalarekin adostutako protokolo honen bidez, Foru Aldundiak “ekarpena” egiten dio Urola Kostan eta Gipuzkoan modu orekatuan garatzen ari den arreta ereduari. “Eta bide horretan eragin behar diogu lankidetzan tokian tokiko administrazioek, bai aldundiak bai lurraldeko udal guztiek”.


kritiken hemeroteka » Beira ikusezina\n« Oi liburu, ene maitale eder hori! | Noraeza ez da kokapen eza »\nBeira ikusezina Ainhoa Aldazabal Gallastegui / Argia, 2022-03-27\nArgitaletxe askok uko egin zioten Beirazko kanpaia liburuari, txolina eta arina zelakoan. 1963an argitaratu zen lehen aldiz, Victoria Lucas ezizenez sinatuta. Beirazko kanpaia eleberria izan zitekeen, baina autorearen bizitzatik oso gertu dagoen kontakizuna izanik autobiografikoa dela esan genezake.\nNew Yorken egonaldi bat egiteko aukera du Esther protagonistak modako aldizkari batean irabazitako lehiaketari esker. Protagonistak poeta izan nahi du, eta liburuaren hasieran horretarako aukerak dituen emakume gazte baten egunerokotasunaren testigu izango gara. Poliki-poliki eta Estherren barne bakarrizketaren bidez bere mundua nola narrasten den ikusiko dugu.\nAlde batetik, garaiko emakumeei eskatzen zitzaien rolarekin bat egiten ez duelako gertatzen da hori: berak idatzi egin nahi du, bidaiatu. Eta behin baino gehiagotan esaten duen bezala ez du ezkondu nahi, emakume librea izan nahi du. Beste alde batetik, gizonekiko eta emakumeekiko jendarteak duen moral bikoitzak erraietaraino eragiten diolako: “Ezin nuen jasan ideia hura, emakumeak bizitza aratza izatea eta gizonak, aldiz, aldebikoa, alde bat aratza eta bestea ez” (113.orr).\nPraktikan eta pentsaeran errebeldea eta azpiraezina den protagonistak ez du garaiko jendartean bere lekua topatzen eta depresioa izan daitekeena deskribatzen du. Psikiatriko pribatu batean eta elektroshock terapia jasotzen amaitzen du Estherrek. Gainbeherak emozionala eta pertsonala ematen badu ere Estherrek garaiko genero rolen eskaerekin duen gatazka erakusten digu.\nZaurgarriak, delikatuak diren gauzak babesteko erabiltzen den objektuari esaten omen zaio “beirazko kanpaia”. Kasu honetan protagonista mundutik aparte eta babesgabe dagoenaren sentsazioa ekartzeko balio dezake metaforak. Erakusleihoan kristal batekin babestuta begiratu dezakegun hori bistaratzeko.\nMartxoan argitaratu du Txalapartak Sylvia Plathen Beirazko kanpaia, Garazi Arrula Ruizen itzulpenean. Zortekotzat dut nire burua obra esanguratsu hau lehen aldiz euskaraz irakurri ahal izan dudalako. Obra feminista, sutsua eta apasionantea. Eskerrik asko.


Frantxoa Larraburu xiberotarra parapente istripuz zendu da | Euskal Herria | KAZETA\n2022 EKA. 01 - 08:45h\nFrantxoa Larraburu xiberotarra parapente istripuz zendu da\nSortzez mauletarra zen 62 urteko Frantxoa Larraburu parapente istripuz zendu zen Lakarrin maiatzaren 30ean. Xiberoko bizi kultural eta sozialean arrunt inplikatua zen.\nFrantxoa Larraburu, erdian ator xuriarekin, 1997an Atharratzen iragan zen 'Atharratze Jauregia' pastoralean. (© DR)\nFrantxoa Larraburu xiberotarra maiatzaren 30ean astelehenarekin zendu zen Lakarrin parapente istripu bat izan ondotik. 62 urteko mauletarra hamabost metroko zuhaitz batean gelditu zen blokeaturik, bertan hil zelarik. Suhiltzaileak, Dragon64 helikopteroa, Atharratze eta Aretteko anbulantziak osatu taldeak ahaleginak egin bazituen ere, ez zuten lortu Larraburu bizirik ateratzerik.\nMaulen sortua eta berriki erretreta harturik, Atharratzen bizi zen Frantxoa Larraburu. Hendaiako kontu berezilaria eta kontuen ikuskaria izana, egiazki ez zen nehoiz Xiberotik urrundu. Edo bestela erranik, ez zuen Xiberoa ezagutarazteko paradarik galdu. «Enbaxadore bat zen» adierazi du Dominique Hastoy bere lagun enpresariak.\nBere erranetan, Atharratzeko «abentura» guzietan parte hartu zuen, bereziki Pier-Paul Berzaitzen 1997ko ‘Atharratze Jauregia’ edota 2016ko ‘Jean Pitrau’ pastoraletan. «Kultur, sozial eta kirol bizian arrunt inplikatua zen, Mauleko SAM errugbi klubaren maitale bat. Lagun anitz zituen eta nehoiz ez zion utzi Atharratzera etorrarazteari; Xiberoa bere zentzu guzietan ezagutarazteko, kultura,a natura, mendia...» gaineratu du Hastoyk Mediabasken.\nDominique Hastoyk gogora ekarri nahi izan duenez, «bere lanari loturik, Frantxoa Larraburu Xiberoko enpresetako partaidea zen eta lurraldearen ehun ekonomikoarekiko begirada arretatsua zuen».


Batzokiko ekimenak; hitzaldiak - Ahotsak.eus\nBatzokiko ekimenak; hitzaldiak\nBatzokiko ekimenak; hitzaldiak Larunbatetan beti zerbait egoten zen batzokian: antzerkia, kontzertua, dantzak... Garai batean hitzaldiak ere antolatu zituzten; hizlariak: Luis Lacuesta, Migel Gallastegi...\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan SOR-035-010 kodeko bideoa nahi duzula aipatzea: ahotsak@ahotsak.eus\nLarunbatetan beti zerbait egoten zen batzokian: antzerkia, kontzertua, dantzak... Garai batean hitzaldiak ere antolatu zituzten; hizlariak: Luis Lacuesta, Migel Gallastegi...\nGaia(k): Aisia » Kultura » Beste adierazbide batzuk , Politika » Jarrera politikoak » Abertzaleak\n- I: Hamen ederra euan saloia. Ta…\n- J: Bai, eszenarixo ederrakin [ta…].\n- I: E?\n- J: Segi, segi.\n- I: Zapatuetan kafia hartzera urtetzen [juan] jentiak afalostian ta zapatuetan hortxe zeoze egoten zuan beti hamen batzokixan, hor teatrua zala edo konziertua zala… Orfeoia be ederra euan, hamentxe eitten zittuan, gaiñera, zerak, ensaiuak.\n- I: [Ta hor, zera], ezpata dantzarixak eta [gorularixak] eta… osea, oso mobimentu haundixa egoten zuan batzokixetan orduan. Ta… egon hari, ahaztu jatak ze esatera ninddoian ta! Zeoze esatera najinddoian ordukua… A! Epoka baten organizau juen, bueno, juntakuak esaten [eben]: “Fulanori esango jotsau berba eitteko gaur —osea— datorren zapatuan”.\n- J: Bai, bai.\n- I: Esaten otsen: “Hi! Datorren zapatuan konferenzia bat emon bihar dok, heuk nahi duan asuntuan gaiñian”. Ein juen orduan Luis Lacuestak, orduaintxe abogazia amaitzen-edo euan ta abogazian gaiñian.\n- J: Migel Gallastegik.\n- I: Migel Gallastegik be bai, [Ereñak] be ein juan ta beste batzuk! Gure aittari be tokau jakuan zer baten. Ta gure aittak ein juan, pentsaik! Bertan zapatuan akordau erein najotsan “Gaur, e —beori esaten najotsan nik aittari— beorrek ez dau ein bihar zerian?” ta “A, bai!” Ta ordun taillarrian ein jittuan holako bertso batzuk eta bertsuak irakurri ein jittuan harek. Holaxe izaten zuan hamengo zera.\nMarrazketa eta grabatuak Elgetan\nAbertzaleak ez ziren 'Centro Republicano'ra hurreratzen\nBarrenkaleko eraikinak; dendak eta tabernak\nAierbetarrek gerran jasotako zigorra\nFamilian joera politiko desberdinak\nUrrategiko elizarako egindako lanak


Mattin Lerissa - Mattin Lerissa\nDiffusion du mercredi 12 février 2020 Durée : 50min\nMattin Lerissa Behorlegiko kantari gazteak kontzertua talde osoarekin emanen du Donapaleuko Saint Louis gelan, Otsailaren 14ean, gaueko 9etan. Mattin-ek ahots eder bezain fina du, "Gazte Naiz Gazte" diskoa eta beste kantu batzu zuzenean emanen ditu.\nTxartelak aitzinetik eros daitezke Saint Louis antzokian eta Saint Louis gelaren webgunean 13€ / Lekuan berean 15€.\nUdako Euskar'Abentura gaurdanik prestatzen da !\nEuskar'Abenturak 7 herrialdeetako eta diaspora euskal gazteak elkartzen ditu, hilabete batez irauten duen espedizio handi batean !\n"Anton Abadia, Dublinetik Hendaiarat" antzerkia, Baionan eta Donibane Lohitzunen\nLoraldia elkarteak "Anton Abbadia"ren bizia publiko zabalari ezagutarazi nahi dio\nLur eta Amets filma, Ipar Euskal Herrian\nMiren Berasategi, Filmaren, ekoizlea gurekin egon da\nAiora Renteria Zea Mays taldeko kantariak "Atera" diskoa aurkezten digu\nZea Mays Bilboko rock taldea erreferentzia bat da Euskal Herriko musika munduan\nBECtso saioa, 8 bertsolari handien lehiaketa, Senperen, Otsailaren 9an\nHerri Urratsen aldeko bertso saioa, Senpereko Larreko gelan iraganen da